Američki izum na srpski način | 04/10/2002 | Izvor: Politika\nBeograd -- Kandidati za predsednika Srbije Vojislav Koštunica i Miroljub Labus načelno su prihvatili da učestvuju u TV duelu, pred drugi krug predsedničkih izbora. Za sada je samo neizvesno da li će se oni pogledati oči u oči pred kamerama u nekom od studija RTS-a ili u Medija centru.\nPrvi TV duel kod nas održan je 1997. godine i u njemu su učestvovali Vojislav Šešelj i Zoran Lilić. Po mišljenju analitičara za medije, ovaj duel bio je smišljen da onemogući razgovor i obesmisli pojavljivanje predsedničkih kandidata pred gledaocima. Zbog toga se predstojeći duel Koštunica - Labus smatra za prvi pravi demokratski duel predsedničkih kandidata koji će se održati u Srbiji.\nTV debate, odnosno direktni dueli dva protivkandidata za predsednika su "američki izum". Prvi takav duel u kome su učestvovali Ričard Nikson i Džon Kenedi održan je 1960. godine. Kenedi koji je pobedio i u tom duelu i na izborima u svom obraćanju tada je rekao da je to prvi put u savremenom svetu da obraćanje biračima nalikuje demokratiji u grčkom polisu, dakle da svaki birač može neposredno da procenjuje izgled, ponašanje, govor, nastup i učinak kandidata za kojeg će da glasa.\n- Kenedi je nakon tog duela dobio epitet televizijskog predsednika. Međutim, valjda naučivši lekciju iz izgubljenog duela, Nikson je naknadno dobio naziv "veliki komunikator" u američkoj istoriji predsedničkih izbora. Interesantno je da su oni koji su duel gledali na TV i oni koji su duel slušali na radiju imali različitu procenu. Slušaoci radija mislili su da je Nikson bio ubedljiviji, da je imao bolju argumentaciju i to je kasnije služilo za stalno nipodaštavanje značaja televizije sa pretpostavkom da su se TV gledaoci odlučivali na osnovu uglađenog ponašanja, finih manira, bogatog Kenedija koji je uz to bio šarmantan i lep. Smatra se da je to utrlo put koji je glumca Ronalda Regana doveo u Belu kuću 20 godina kasnije - kaže dr Snježana Milivojević, analitičar medija iz Instituta društvenih nauka.\nMaršal Makluan, veliki teoretičar medija, kasnije je rekao da je duel ličio na vestern film u kome bezobrazni, pokvareni advokat železnice hoće da prevari građane, a dobri, uglađeni, fini i pravdoljubivi šerif staje na njihovu stranu i pobeđuje.\n- Predsednički izbori u Americi su neposredni i zato ima osnova da se kandidati obrate direktno građanima. Televizija je značajna u predizbornim kampanjama u Americi i na ovom kontinentu od pedesetih godina počela je era plaćenih programa - ističe naš sagovornik. - Sve to nije slučaj u Evropi. U gotovo svim evropskim zemljama TV dueli su se pojavili uglavnom tokom prošle decenije. Ovakve debate ne mogu da se upriliče u Britaniji, jer tamo nema neposrednih predsedničkih izbora. U Nemačkoj je kancelarski sistem, a slično je i u Grčkoj. Nema mnogo svrhe da premijeri ili vođe dve partije koji pretenduju da osvoje većinu izađu na duel, ali u našim uslovima ima opravdanja da se to organizuje zato što se predsednik države bira neposrednim glasanjem. Dakle, svi građani imaju pravo da im se kandidati, naročito sad pred drugi krug, obrate i predstave svoje programe - smatra dr Snježana Milivojević.\nRizik gubitka prednosti\nIstraživanja pokazuju da TV duele cela nacija netremice gleda zato što oni biračima pružaju osnove na kojima donose odluku za koga će glasati. Birači mogu da vide kako se kandidati ponašaju, da li su elokventni i kako reaguju kada su "direktno izazvani", odnosno kada se suočavaju sa nekim ko im je direktni oponent u onome što rade.\nPo mišljenju mr Jovanke Matić, istraživača Instituta društvenih nauka, kandidati ponekad nemaju interesa da učestvuju u debatama jer smatraju da one ograničavaju njihovu slobodu da sami organizuju svoju kampanju i da koriste medije po svojim potrebama. Ali da bi se zaštitili interesi birača, tela koja se bave regulacijom ponašanja medija u kampanji preporučuju da se debate učine obaveznim tamo gde se kampanje finansiraju iz javnih sredstava.\nMeđutim, učestvovanje u debati je više moralni nego zakonski dug kandidata prema javnosti i nije retko, čak i tamo gde je ova tradicija veoma duga, da se neki kandidat ne odazove pozivu na sučeljavanje sa protivnikom. Za debate su, prema stranim iskustvima, obično više zainteresovani kandidati koji zaostaju u popularnosti. Za popularnijeg kandidata one nose rizik gubitka prednosti, pa su oni ti koji češće odustaju od debate.\nKako se debate danas smatraju neophodnim elementom, čak ritualom izbornih kampanja, istraživači smatraju da bi bilo korisno za birače, dobro sa stanovišta javne obaveze predsedničkih kandidata i značajno za podizanje ugleda medija i njihove izborne uloge da se organizuje duel između kandidata za predsednika Srbije, jer bi taj razgovor biračima predstavljao osnov za kvalitetno opredeljenje u drugom izbornom krugu koji je zakazan za 13. oktobar.\nLjudska dimenzija kandidata\nIma onih koji smatraju da se organizacijom TV duela predsedničkih kandidata u stvari vrši amerikanizacija. Po mišljenju dr Milivojević, to je zbog toga što oni personalizuju izborni proces. Dakle, skreću pažnju publike, odnosno glasača na lične osobine kandidata koje možda nisu presudne za njihovo političko stanovište.\nMeđutim, birači kažu da vole da vide ljudsku dimenziju kandidata i to što izborne debate pokazuju da su oni ljudi koji se kandiduju za obavljanje jednog javnog posla, da su dostupni i da se ne obraćaju sa nekakvog predsedničkog pijedestala, odnosno da vole da vide kako su kandidati prinuđeni da odgovaraju na pitanja novinara koja mogu da budu i provokativna, jer su formulisana u ime gledalaca, odnosno birača, kao i na pitanja i napade oponenata, jer se smatra da će najvećoj kritici i pritisku kandidati biti izloženi u direktnom suprotstavljanju onome koji pretenduje na istu funkciju.


"Vansi" će učiniti sve da se prepozna potencijal Srbije\n„Vansi“ će učiniti sve da se prepozna potencijal Srbije\nTanjug 13. februara 2019. 18:13\nBEOGRAD – Generalni direktor „Vansi koncesije“ i predsednik kompanije „Vansi“ Nikola Notbar poručio je danas, povodom svečanog preuzimanja upravljanja beogradskog aerodroma Nikola Tesla, da Srbija ima toliko toga da ponudi, a Vansi će učiniti sve da ostatak sveta to vidi.\nPreneo je da je „Vansi“ prema broju putnika prvi privatni operater u svetu, koji je dočekao više od 125 miliona putnika.\n„Beograski aerodrom je sada ključni igrač u živoj i snažnoj mreži aerodroma, mreži energije koja deli dobru poslovnu praksu i vrednosti. Zajedno idemo brze, zajedno stižemo dalje“, podvukao je on.\nNotbar je kazao da „Vansi“ stiže dalje jer je njegov cilj dugoročna vrednost i partnerstvo, ukazujući da je posveheni partner koji radi decenijama sa zemljama kojima pruža usluge.\nNaveo je da je u Portugalu „Vansi“, koji je ušao da bude koncesionar aerodroma u vreme krize, uspeo danas u Lisabonu da udvostruči saobraćaj i urbani turizam, te je izrazio uverenje da isti potencijal ima i beogradski aerodrom.\nRekao je da „Vansi“ posebnu pažnju posvećuje i ekološkim standarima, te da je strategija kompanije da prati i nove tehnologije, jer je moto da uvek ide korak uspred.\nNotbar je ukazao i da „Vansi“ posebno brine o zaposlenima, kojih u svojoj mreži ima 15.000 u 12 zemalja.\n„Vansi“, prema njegovim rečima, čvrsto veruje u potencijal beogradskog aerodroma, pa je to razlog što je ponuda bila konkurentna.\nPodvukao je da je „Vansi“ posvećen održivosti i bezbednosti, te da će beogradski aerodrom postati referentna institucija iz ovih oblasti.


Slamka spasa ili odlaganje neminovnog: Šta donosi revolucionarni plan Merkelove i Makrona? – Borba\nOštri stavovi Sergeja Lavrova: Crna Gora i lažna država Kosovo prednjače u antisrpskoj kampanji!\nDF Budva: DPS, Crnogorska i Stevan Džaković planiraju kvazi sjednicu za rušenje vlasti!\nBrnabić: Savršeno je jasna poruka Podgorice da su građani Srbije nepoželjni u Crnoj Gori!\nPorodica Luke Vojvodića: Komandir policije šamarao našeg sina da prizna djelo koje nije počinio!\nU Bečićima uhapšen Rus kojeg traži Interpol\nRadunović tvrdi da je Vojvodić prisiljen da prizna skrnavljenje spomenika\nMilošević: Zvezda prva i sa plej-ofom, logično je bilo da se igra samo Kup\nSlamka spasa ili odlaganje neminovnog: Šta donosi revolucionarni plan Merkelove i Makrona?\nDate: 23 Maja, 2020\nEvropska unija suočena je sa najtežom krizom u svojoj istoriji, a takva kriza zahteva adekvatne odgovore, ukazala je nemačka kancelarka Angela Merkel. I zato su ona i predsednik Francuske Emanuel Makron u ponedeljak predstavili svoj plan za spas EU i njene ekonomije. Plan, vredan 500 milijardi evra, zaživeće ako ga podrži svih 27 članica Unije.\nOvaj iznos tri puta je veći od Maršalovog plana kojim je posle Drugog svetskog rata obnovljena Zapadna Evropa. Pa ipak, pitanje je može li da bude dovoljan da bi sanirao predstojeću ekonomsku krizu – Međunarodni monetarni fond, naime, predviđa da će BDP Evropske unije ove godine pasti za čak 7,5 odsto, što je bezmalo duplo više nego u velikoj ekonomskoj krizi 2008. godine.\nPlan Angele Merkel i Emanuela Makrona nije revolucionaran samo zbog količine novca koja je njime predviđena, već i zbog načina na koji bi taj novac bio obezbeđen – zaduživanjem Evropske komisije koje bi, ukazuje portal „Politiko“, „Evropsku uniju za jedan korak približilo stvaranju prave fiskalne unije“. „Ako imate zajedničke obveznice, zar to nije neka vrsta fiskalne unije?“, postavlja (retoričko) pitanje i „Fajnenšel tajms“. Ovaj nemačko-francuski predlog „može da transformiše Evropsku uniju“, optimista je i predsedavajući Minhenske bezbednosne konferencije Volfgang Išinger.\nZajedničko zaduživanje članica Evropske unije, kome se Nemačka do sada žestoko protivila, ipak neće biti u potpunosti zajedničko; svaka od 27 članica Unije plaćaće samo svoj udeo, i neće biti odgovorna za tuđe dugove. A ti delovi zajedničkog duga biće proporcionalni doprinosima svake od članica budžetu Evropske unije, „što će zasigurno razočarati prezadužene i najteže pogođene članice EU, kao što je Italija“, komentariše „Vol strit džurnal“.\nZajedničko zaduživanje članica Evropske unije, kome se Nemačka do sada žestoko protivila, ipak neće biti u potpunosti zajedničko; svaka od 27 članica Unije plaćaće samo svoj udeo, i neće biti odgovorna za tuđe dugove.\nOtpor škrte četvorke\nZa početak, međutim, Angela Merkel i Emanuel Makron imaju zadatak da u svoj plan ubede svih ostalih 25 članica Evropske unije. Počev od takozvane „škrte četvorke“ koju čine Austrija, Danska, Holandija i Švedska – najglasniji u svom protivljenju za sada je austrijski kancelar Sebastijan Kurc – a koje planu prigovaraju zbog toga što je isuviše velikodušan i, povrh svega, što predviđa da onih 500 milijardi evra budu raspodeljeni u formi bespovratne pomoći umesto kredita. Pri čemu treba imati u vidu da plan predviđa i da ovaj novac bude deo sedmogodišnjeg budžeta Evropske unije, koga članice EU već dve godine ne uspevaju da usvoje ni u njegovoj ranijoj i daleko skromnijoj verziji.\nTek, imajući sve to u vidu, možda i ne čudi što bivši ministar finansija Grčke Janis Varufakis poziva na oprez pred „trijumfalnim najavama“ plana Merkelove i Makrona, podsećajući da su pre dve godine, podjednako trijumfalno, njih dvoje najavili zajednički budžet evrozone, pa od toga na kraju nije ispalo ništa.\nDa li će sadašnja inicijativa Angele Merkel i Emanuela Makrona doživeti istu sudbinu? Zašto je Nemačka odustala od svog protivljenja zajedničkom zaduživanju, i ko će od njega imati najviše koristi? I šta će ovih 500 milijardi evra značiti za Evropsku uniju, kako u ekonomskom, tako i u političkom smislu?\nO ovim su pitanjima u „Novom Sputnjik poretku“ razgovarali dr Slobodan Zečević, saradnik Instituta za evropske studije, i profesor na Ekonomskom fakultetu Univerziteta u Beogradu dr Đorđe Đukić.\nIako magazin „Ekonomist“ konstatuje da dogovor Merkelove i Makrona „predstavlja pravo iznenađenje“, Slobodan Zečević ukazuje da „iznenađenja zapravo nema zato što je reč o drugom delu već postojećeg plana od ukupno 1.000 milijardi evra pomoći, o čijih je prvih 500 milijardi odluka već doneta. O drugom delu tog paketa do sada nije bilo saglasnosti zbog nemačkog protivljenja korona-obveznicama, međutim, oni su sada pristali na kompromis i saglasili se da dođe do zajedničkog zaduživanja.“\n„Reč je o pokušaju da se iznađe način da se finansira oporavak od pogubnih posledica pandemija Kovida-19“, kaže Đorđe Đukić, ukazujući da bi nedavna odluka Ustavnog suda Nemačke, kojom je osporeno učešće Bundesbanke u monetarnim programima Evropske centralne banke, i u ovom slučaju mogla da se pokaže kao „potencijalno žarište“ i problem za realizaciju najavljenog programa.\nProblem će, dodaje Slobodan Zečević, predstavljati i škrta četvorka, međutim, napominje, „autoritet Francuske i Nemačke unutar EU je veliki, i pred njime su Austrija, Holandija, Danska i Švedska već popustili u slučaju prvog paketa, tako da očekujem da se to i sada dogodi“.\n„Osnovna ideja iza ovog plana centralnog zaduživanja“, sumira Zečević, „sastoji se u tome da je Evropska unija ozbiljniji garant zaduživanja nego što su to, na primer, Italija ili Španija, zbog čega će i kamate na taj dug biti niže“.\n„Čitav mehanizam je sazdan tako da rizična premija na državne obveznice onih članica EU koje su već prezadužene, kao što je Italija, bude što manja, kako bi teret budućeg duga i njegovog servisiranja bio što manji… Procene su da će italijanski dug preći 150 odsto BDP-a ove zemlje, što problem visine kamata, zbog sposobnosti servisiranja tog duga, čini još i većim,“ objašnjava prof. Đukić, ukazujući da je „pre Kovida-19 prinos na desetogodišnje italijanske obveznice bio 0,92 odsto, a sada je 1,6 odsto, i to uprkos ovoj najavi plana Merkelove i Makrona“.\nItalijanskim putem prekomernog zaduživanja nezadrživo ide i Francuska, čiji dug već iznosi 100 odsto njenog BDP-a a očekuje se da u narednom periodu poraste za još dvadesetak odsto.\nRešenje ovog problema, kaže Slobodan Zečević, „nalazi se u modelu u kome bi bogati prelivali svoja sredstva za račun siromašnijih. Problem je, međutim, u tome što je Evropska unija nedovršen sistem koji ima elemente federalizma – kao što su zajedničko tržište i valuta, što Italiju i druge zemlje onemogućava da same sprovedu mere za jačanje svoje ekonomije – dok istovremeno ne postoje mogućnosti za transfer sredstava kojima bi se nadomestili ovi nedostaci. I to je ono što Nemačka sad počinje da shvata – ako nastavi da ide ovim putem, koji za nju jako povoljan ali nije povoljan za druge, preti joj raspad Evropske unije, a to upravo njoj najmanje odgovara.“\nProblem je, međutim, u tome što je Evropska unija nedovršen sistem koji ima elemente federalizma – kao što su zajedničko tržište i valuta, što Italiju i druge zemlje onemogućava da same sprovedu mere za jačanje svoje ekonomije – dok istovremeno ne postoje mogućnosti za transfer sredstava kojima bi se nadomestili ovi nedostaci.\nUpravo zato je, navodi magazin „Ekonomist“, Angela Merkel i bila prinuđena da „napravi ubedljivo najveći kompromis“. Portal „Politiko“ pojašnjava da je ona to morala da učini jer bi potapanje, na primer, italijanske privrede imalo katastrofalan uticaj i na nemačku privredu, te je zato i odlučila da podnese žrtvu koju ruska agencija „RIA novosti“ u svojoj analizi poredi sa „plaćanjem reparacija koje priliče porazu u pravom ratu“.\n„Ovo je za Nemačku iznuđen potez, koga ona odlaže još od krize 2008.“, napominje Đorđe Đukić. „Sadašnji sistem je neodrživ, a dosadašnjim potezima Evropske centralne banke, kojima se veštački održavaju niske i negativne kamatne stope, kupovano je vreme i problem je samo odlagan a nije rešavan. Tim više što su, zbog tako niskih kamata, penzioni fondovi i osiguravajuće kuće prinuđeni da novac ulažu u rizičnije investicije koji donose veći prinos, što može da ima katastrofalne posledice po sistem u slučaju lomova na berzama. Baš kao što je to bio slučaj 2008. godine.“\nOptimisti poput Volfganga Išingera predviđaju pak da će plan o zajedničkom zaduživanju biti „katalizator suštinskih promena“ u EU i „prvi korak ka dubljoj integraciji koja će transformisati Evropsku uniju u globalnu silu u spoljnoj politici i bezbednosnim pitanjima“.\n„Jasno je da, u svom sadašnjem obliku, EU ne može da igra ozbiljniju ulogu u globalnim okvirima“, komentariše Slobodan Zečević. „I zato će, ako postoji namera da EU opstane, u narednom periodu morati da bude produbljena integracija, za početak, unutar evrozone. U suprotnom će Italija, ili Španija, krenuti svojim putem, jer, zašto bi ostajale u sistemu u kome stalno gube?“\n„Plan Angele Merkel i Emanuela Makrona će verovatno biti realizovan i u izvesnoj meri će amortizovati udare predstojeće krize. Međutim,“ zaključuje Đorđe Đukić, „fundamentalni faktori neravnoteže u evrozoni, i sve ono što može da izazove buduće lomove, i dalje će ostati nerazrešeni. Bez stvaranja dublje, fiskalne unije, sve ovo što se čini predstavlja samo finansijsku alhemiju. Normalizacija kamatnih stopa, međutim, moraće da nastupi, a ceh gubitaka koji su u međuvremenu nastupili platiće na kraju poreski obveznici.“\nTramp: Borim se protiv “duboke države”, to su veoma zlobni ljudi koji nas maltretiraju godinama\nNKT odlučio: Dozvolili ulaz u Crnu Goru iz lažne države Kosovo, a granica sa Srbijom i dalje zatvorena!\nPolicija pokušala da razdvoji kolonu: Kuči sa preko 100 vozila stigli pred Hram!


Uz pomoć EU do kvalitetnijih socijalnih usluga u Tutinu i Sjenici - EU Info Centar\n"Čitanje" medija u EU info kutku u Nišu\nŠef I sektora operacija Delegacije Evropske unije u Srbiji Nikolas Bizel posetio je Tutin i Sjenicu gde se sastao sa predstavnicima lokalnih samouprava i uručio donacije za unapređenje socijalnih i zdravstvenih usluga u ovim opštinama.\nTokom posete Tutinu, Bizel, predstavnici države i implementing partnera koji sprovode aktivnosti u okviru Podrške Evropske unije upravljanju migracijama u Republici Srbiji sastali su se sa predsednikom ove opštine Kenanom Hotom sa kojim su razgovarali o aktuelnostima u oblasti migracija. Potom su obišli Dom zdravlja „Tutin“ kome je uručeno potpuno opremljeno ambulantno vozilo, koje će unaprediti dostupnost zdravstvenih usluga građanima Tutina, kao i migrantima smeštenim u Centru za azil u ovoj opštini. Nakon toga gosti su obišli predškolsku ustanovu „Maja“, čije su prostorije renovirane i proširene sredstvima Evropske unije u vrednosti 55.000 evra. Usledio je obilazak Centra za azil u Tutinu, čiji je aneks B sagrađen u okviru Podrške Evropske unije upravljanju migracijama u Republici Srbiji, sredstvima iz EU regionalnog fonda za odgovor na krizu u Siriji „Madad“.\n„Evropska unija je sa skoro 100 miliona evra od početka povećanog priliva migranata 2015. godine najveći donator Srbiji u upravljanju migracijama. Svesni smo da odgovor Srbije na migracione izazove ne bi bio moguć bez značajnog doprinosa lokalnih zajednica i gradova na čijim teritorijama borave migranti i izbeglice. Stoga EU pruža pomoć lokalnim zajednicama da unaprede kapacitete da pruže potrebne usluge migrantima i izbeglicama. Tutin je još jedan od dobrih primera saradnje i opština gde su migranti prihvaćeni“, rekao je Nikolas Bizel.\n„Tutin je grad u kojem su izbeglice velikodušno primljene. Mi se trudimo da im obezbedimo takve uslove da se oni dobro osećaju i da, koliko je to moguće, zaborave da su daleko od svojih kuća. Podrška Evropske unije i saradnja koju ostvarujemo kako u ovim, tako i u drugim sektorima, je od velikog značaja za nas i nadam se da ćemo je nastaviti i poboljšati u periodu koji je pred nama“, izjavio je Kenan Hot.\nPosetu Sjenici šef I sektora operacija Delegacije Evropske unije u Srbiji Nikolas Bizel počeo je u samoj opštini kojoj je uručio potpuno opremljeno ambulantno vozilo i cisternu za vodu. Ambulantno vozilo će unaprediti dostupnost zdravstvenih usluga građanima Sjenice, kao i migrantima smeštenim u Centru za azil u ovoj opštini, dok je Javno-komunalno preduzeće „Vrela“ pre ove donacije raspolagalo sa samo jednom ovakovom cisternom. Obe donacije, kao i najava početka rekonstrukcije Centra za azil u Sjenici, realizovane su u okviru Podrške Evropske unije upravljanju migracijama u Republici Srbiji.\nBizel, predstavnici države i implementacionih partnera koji sprovode aktivnosti u okviru Podrške Evropske unije upravljanju migracijama u Republici Srbiji, obišli su Centar za azil u Sjenici, čiji se početak rekonstrukcije očekuje uskoro, sredstvima iz EU regionalnog fonda za odgovor na krizu u Siriji „Madad“ kao i mobilnu kliniku, nabavljenu sredstvima iz istog fonda, u kojoj se pružaju zdravstvene usluge migrantima i lokalnom stanovništvu.\n„Svesni smo da prisustvo migranata predstavlja dodatni izazov i za pružanje komunalnih usluga u lokalnim sredinama gde se nalaze prihvatni i centri za azil. Institucije na lokalu imaju važno mesto u upravljanju migracijama i zato se trudimo da naša pomoć stigne i do njih. Evropska unija podržava i zdravstvene institucije i samim tim unapređenje kvaliteta usluga koje pružaju. Ponoviću da uključivanje izbeglica i migranata u sistem javne zdravstvene zaštite, kao što je to slučaj u Srbiji, to jest način na koji su izbeglice i migranti prihvaćeni u zemlji, predstavlja primer dobre prakse. Evropska unija će nastaviti da podržava Srbiju u ovim nastojanjima“,rekao je Nikola Bizel.\nNavedene aktivnosti, kojima je podržana Sjenica kao opština na čijoj teritoriji borave migranti, realizovali su Program Ujedinjenih nacija za razvoj (UNDP), Svetska zdravstvena organizacija (WHO), Međunarodna organizacija za migracije (IOM) i Kancelarija Ujedinjenih nacija za projektne usluge (UNOPS).


saobraćajna nesreća - Sputnjik Srbija\n15:59 13 April 2021\nSaobraćajka kod Železnika: Tri osobe povređene u sudaru autobusa i kamiona\nTri osobe su povređene u sudaru autobusa „Strela Obrenovac" i teretnog kamiona na Obrenovačkom putu, kod skretanja za Železnik.\nSudar autobusa 551 i automobila u Velikoj moštanici: Vatrogasci izvlačili vozača, saobraćaj usporen\nTri osobe su povređene u sudaru automobila i autobusa u saobraćajnoj nezgodi u naselju Velika moštanica.\nLančani sudar na Ibarskoj magistrali kod Rušnja: Kilometarske kolone, ima povređenih\nJedna osoba je povređena u lančanom sudaru tri vozila oko 16.20 sati na Ibarskoj magistrali, jedan kilometar od Rušnja u smeru ka Lipovici.\nObrušio se zid kuće na autobus, jedna osoba povređena /video/\nU Husovoj ulici na Voždovcu oko 14.10 došlo je do obrušavanja zidane ograde, pri čemu su cigle razbile bočno staklo na autobusu GSP-a, na liniji 25.\nTuga do neba: Poginuo 19-godišnji srpski fudbaler\nFudbaler Sloge iz Plandišta 19-godišnji Filip Radulović poginuo je u saobraćajnoj nesreći koja se dogodila u ponedeljak.\nUdes sedam vozila na Ibarskoj magistrali, ima povređenih\nSedam osoba je lakše povređeno u saobraćajnoj nesreći kod Rušnja, u kojoj je učestvovalo sedam putničkih vozila. Među povređenima je i četrnaestogodišnje dete.\nKnežević objavio fotografiju slupanog službenog automobila i pita ministarku zašto se o nesreći ćuti\nJedan od lidera Demokratskog fronta Milan Knežević objavio je na Tviteru fotografiju slupanog automobila, izražavajući sumnju da ono pripada Ministarstvu odbrane. On je pozvao ministarku odbrane Oliveru Injac i šefa policije u Podgorici Milovana Pavićevića da javnosti kažu ko je bio u tom vozilu i zašto se to krije.\nBivši fudbaler Partizana Nikola Ninković imao težak udes\nFudbaler Nikola Ninković imao je tešku saobraćajnu nesreću u Hrvatskoj, prenose italijanski mediji.\nPovređen dečak: Bežao od pasa lutalica pa podleteo pod automobil\nDečak (13) na biciklu bežao je od pasa lutalica, pa podleteo pod automobil i zbog povreda prebačen je u prijepoljsku Opštu bolnicu.\nUdes na Ibarskoj, jedna osoba povređena, kilometarska kolona\nU saobraćajnoj nesreći koja se dogodila na Ibarskoj magistrali kod Lipovice povređena je jedna osoba. Saobraćaj na ovoj magistrali je blokiran, a vozila se preusmeravaju ka Barajevu.\nSudar dva kamiona, dva motocikla i automobila — poginula jedna osoba\nNa magistralnom putu Obrenovac - Ub kod mesta Stubline dogodila se teška saobraćajna nesreća u kojoj je jedna osoba poginula.\nČetiri osobe poginule na putevima u Srbiji\nDve teške saobraćajne nesreće dogodile su se tokom noći na putevima u Srbiji. U Novom Pazaru poginule su tri osobe, a nadomak Majdanpeka poginuo je jedan mladić, a drugi je teško povređen.\nStravična nesreća u Kuli: Poginule tri devojke, još dvoje u kritičnom stanju\nTri devojke poginule su u nesreći na putu između Ruskog Krstura i Kule kada je „reno megan“ sleteo sa puta i potom se prevrnuo.\nTeška nesreća kod Rume: U sudaru automobila i autobusa povređeno 18 osoba /foto/\nU saobraćajnoj nesreći, na putu između Rume i Iriga, povređeno je 18 osoba, među kojima je i dvoje dece od 5 i 8 godina. Iz MUP-a navode da nema poginulih.\nReprezentativcu Srbije preti do osam godina zatvora: Podignuta optužnica protiv Ognjena Kuzmića\nOgnjen Kuzmić, srpski košarkaš, optužen je za izazivanje saobraćajne nesreće u kojoj su povređene tri osobe. Na teret mu se stavlja krivično delo ugrožavanja javnog saobraćaja, za koje mu preti kazna od osam godina zatvora.\nOglasio se Tomislav Nikolić posle saobraćajne nesreće\nBivši predsednik Srbije Tomislav Nikolić oglasio se posle vesti da je imao saobraćajnu nesreću.\nIstraga pokazala: Vozač BMV-a prošao na crveno, preti mu 12 godina robije\nVozač automobila BMV, koji je u četvrtak rano ujutru izazvao stravičnu saobraćajnu nesreću kod Vlade Srbije, u kojoj su nastradali njegov sin i nevenčana supruga, prošao je na crveno svetlo, utvrđeno je istragom.\nStrašne scene udesa u centru Beograda: Trenutak kada automobil udara u kombi /uznemirujući video/\nSnimak saobraćajne nesreće ispred zgrade Vlade Srbije, u kojoj su tri osobe poginule, pojavio se na društvenim mrežama.\nObjavljen snimak sa mesta nesreće ispred Vlade Srbije\nMinistarstvo unutrašnjih poslova izdalo je saopštenje povodom udesa ispred Vlade Srbije u kojem su najmanje dve osobe izgubile život.\nTeška nesreća na Batajničkom drumu, dve osobe poginule\nDve osobe poginule su jutros u teškoj saobraćajnoj nesreći na Batajničkom drumu.\n15:45 „Snažni priznaju pobedu svog konkurenta“: Vreme je da SAD ustupe mesto Rusiji


Tramp raspoređuje džihadiste na Kosovu? (video) - Sputnjik Srbija\n01:44 24 Maj 2019\nTramp raspoređuje džihadiste na Kosovu? (video)\n18:00 24.04.2019 (osveženo 18:01 24.04.2019) Preuzmite kraći link\nDa li posle krvavog Uskrsa u Šri Lanki treba da strahuje i Evropa? Kako se boriti protiv verskog terorizma? Mogu li džihadisti koji se vraćaju iz Sirije na Kosovo i Metohiju biti pretnja za severni deo južne pokrajine, ili za užu Srbiju? Ko ih kontroliše?\nGosti emisije „Svet sa Sputnjikom“ biće predsednik skupštinskog Odbora za Kosovo i Metohiju Milovan Drecun i profesor Fakulteta za međunarodnu politiku i bezbednost Slobodan Anđelković.\n23/05 22:55Prve reakcije na novu optužnicu protiv Asanža: Bezumlje, ovo je objava rata novinarstvu!\n23/05 22:46Bivšoj pomoćnici državnog sekretara SAD odbijena ruska viza\n23/05 22:35Tramp: Za sada nije potrebno slati još vojnika na Bliski istok\n23/05 22:31„Neverovatno odvratno“: Amerikanac isekao na froncle laži o „fatalnoj Ruskinji Butini“\n23/05 22:17Povučene poslednje odluke Štraheovog ministra


Selaković: Odgovor Srbije na amandman u poglavlju 35 biće ozbiljan\nOdgovor Srbije na amandman Njemačke, Velike Britanije i Hrvatske u poglavlju 35 Nacrta pregovaračke platforme biće ozbiljan i javnosti će biti predočen narodnih dana, najavio je danas ministar pravde Nikola Selaković.\nSelaković je gostujući na RTS-u potvrdio da postoji mogućnost da taj amandman bude povučen ili korigovan.\n"Jednu stranu smo čuli, drugu nismo. Njemačka, Velika Britanija su ozbiljne države, kao i naš susjed Hrvatska i mislim da je realno da se povuče amandman, da postoji takva mogućnost, imajući u vidu ozbiljnost Srbije", istakao je Selaković.\nMinistar pravde je najavio da će odgovor Srbije biti ozbiljan i da će se čuti u narednim danima.\n"Sve što je u vezi sa za poglavljem 35 povezano je i za dogovore koji su postignuti u Briselu. Ukoliko budemo posvećeni tome, imaćemo i više povjerenja ključnih država, prije svega Njemačke", rekao je Selaković.\nKada je riječ o zahtjevu Kosova za prijem u UNESCO, Selaković je istakao da od država koje podržavaju poziciju Srbije u UNESCO-u očekuje da ukažu na mane i težak položaj kulturne baštine Srbije na Kosovu.\n"Očekujem i da će da ukažu na skrnavljenja, rušenje crkava, manastira, grobalja i to svjetska javnost ima obavezu da zna", kazao je ministar pravde Srbije.


Šef Delegacije EU u Priboju - Општина Прибој\nŠef Delegacije EU u Priboju\nDatum kreiranja četvrtak, 03 novembar 2016 16:00 | |\nŠef Delegacije Evropske unije, Majkl Devenport, posetio je danas opštinu Priboj i prisustvovao sastanku Upravnog odbora Programa Evropski PROGRES, koji se osim u opštini Priboj, sprovodi u još 33 lokalne samouprave, koje rade na unapređenju održivog razvoja.\nU okviru svoje dvodnevne posete jugozapadnoj Srbiji, Devenport je posetio Novi Pazar, Novu Varoš i danas Priboj, gde je osim sastanka sa rukovodstvom lokalne samouprave u Priboju, obišao najveće i najvidljivije projekte finansirane od strane EU i Vlade Švajcarske, zajedno sa Vladom Republike Srbije, Zavičajni muzej i Kancelariju za mlade.\nNa 10. sastanku Upravnog odbora razvojnog programa Evropski PROGRES danas su predstavljeni rezultati koje je Program ostvario u prethodnom tromesečju, a zatim su članovi Upravnog odbora razmatrali predloge za pružanje podrške poljoprivednim proizvođačima, kao i lokalnim mehanizmima za rodnu ravnopravnost. U radu sastanka učestvovali su predstavnici Kancelarije Vlade Srbije za evropske integracije i relevantnih ministarstava, 34 opštine koje učestvuju u realizaciji Evropskog PROGRES-a, kao i razvojnih agencija i projekata i civilnog društva.\nPrema rečima šefa Delegacije EU, Majkla Devenporta, do sada je uloženo 20 miliona evra u 208 projekata, od kojih je 86 projekata uspešno završeno. Predsednik opštine Priboj Lazar Rvović, zahvalio se na današnjoj poseti i tome što je Priboj danas bio domaćin jednog ovakvog skupa, ali i donatorima na svoj dosadašnjoj pomoći. On je podsetio da je Priboj trenutno u najtežoj situaciji, ali i da se ulažu veliki napori i od strane lokalne samouprave i od strane Vlade Republike Srbije, da se Priboj ponovo napravi poželjnim mestom za život.\nRvović je podsetio na formiranje Slobodne zone Priboj, koja je glavna uzdanica ekonomskog oporavka grada i na važan projekat rekonstrukcije u Slobodnoj zoni, koji finansiraju Evropska unija i Vlada Švajcarske, kroz Program Evropski PROGRES.\nOsim šefa Delegacije Evropske unije, u Priboju je danas boravio i menadžer Programa Evropski PROGRES, Grem Tindal sa saradnicima.\nEvropski PROGRES predstavlja najveći razvojni program u Republici Srbiji koji se usredsređuje na određeno područje, a ima za cilj da podrži održivi razvoj 34 lokalne samouprave (LSU) na jugoistoku i jugozapadu zemlje. Sredstva za realizaciju Programa obezbeđuju dva velika donatora – Evropska unija i vlada Švajcarske – zajedno sa Vladom Republike Srbije.


Zamke jednostranog proglašenja\n"Realno, imajući u vidu da znamo šta se dogodilo i previše je krvi između dveju strana proliveno i umesto da profunkcioniše pravna država i kod nas na Kosovu i u Srbiji, više ili manje se bavimo teorijom krvi i tla, budući da je to dominacija u svesti i podsvesti sviju nas," kaže Beljulj Bećaj, kosovski analitičar i ukazuje na moguće implikacije po region, ukoliko Priština zbog najnovije krize u pregovorima u konačnom rješenju statusa Kosova, jednostrano proglasi nezavisnost.\nRSE: Gospodine Bećaj, ovih dana se pominje izmještanje razgovora o statusu Kosova u Kontakt grupu. Šta mislite o tom rješenju, da li bi to bilo bolje ili vam je bliža ideja o nastavku pregovora u okviru UN-a?\nBEĆAJ: Ako nemamo to što treba i to što je ispravno onda treba da budemo na neki način zadovoljni s onim što se može uraditi. Ovo nije pravno iščekivano rešenje, ali je verovatno i praktično rešenje koje više poprima političke dimenzije, nego što poprima međunarodno pravne dimenzije. Da li će to biti Kontakt grupa ili neko drugo rešenje koje je mimo Saveta bezbednosti, misim da je to manje značajno. Bitno je to da se proces ne završava tamo gde ima svoje pravo mesto, svoju adresu, a to je Savet bezbednosti.\nRSE: Da li uopšte postoji rješenje? Da li postoji ideja o rješenju u međunarodnoj zajednici kojim bi bile relativno zadovoljne obje strane?\nBEĆAJ: Realno, imajući u vidu da znamo šta se dogodilo i previše je krvi između dveju strana proliveno i umesto da profunkcioniše pravna država i kod nas na Kosovu i u Srbiji, više ili manje se bavimo teorijom krvi i tla, budući da je to dominacija u svesti i podsvesti sviju nas. Mislim da je nerealno očekivati da dođemo do nekog racionalnog, kompromisnog rešenja. Naravno, to nije dobro, ali u svakom slučaju mi moramo da se suočimo sa tom realnošću. Moramo tragati za rešenjem koje je malo bezbolnije u odnosu na svako drugo rešenje koje nalikuje ili vuče na teoriju krvi i tla, a to je ipak neko političko rešenje koje neće zadovoljiti strane Kosovara i Srbije, ali u svakom slučaju će biti podnošljivo u smislu traganja za racionalnim i pravnim rešenjima u budućnosti.\nRSE: Koliko je realan scenario da će Kosovo, u slučaju da se u Ujedinjenim nacijama ne postigne dogovor, jednostrano proglasiti nezavisnost? O tome su ovih dana brojni politički funkcioneri Kosova govorili.\nBEĆAJ: Realno gledano, mislim da je nezavisnost Kosova stvar koja bi doprinela stabilizaciji regiona i što je najbitnije, a što se u ovoj situaciji zaboravlja, demokratizaciji na Kosovu i u Srbiji, dok će eventualna podela stvoriti ogromne dugoročne probleme bezbedonosnih postavki, ekonomski, socijalno i tako dalje. Ali, recimo da naša pregovaračka ekipa nema izlaza, da je došla u tu situaciju, jer je dala obećanje koje nije mogla da pokriva valjanim faktičkim, praktičnim argumentima i ona je jednostavno sada u situaciji da se upušta u avanturu, gde eventualno može naći izlaz da proglase kosovsku nezavisnost, uz pretpostavku da će naići na podršku onih država koje su taj plan prvobitno podržale, prvenstveno Sjedinjene Američke Države, pa i neke druge zapadne države. Međutim, u zadnje vreme u okviru upravo ovih unilateralnih poteza vidi se izvesno odstupanje od tog stava, prvenstveno Francuske, pa i Nemačke, tako da je i sama pregovaračka ekipa dovedena u situaciju da ne zna šta da uradi u smislu da li da proglasi kosovsku nezavisnost kako bi se izvukla iz ovog grotla, gde je najviše sama kumovala toj situaciji ili da čeka jedan valjani, značajan mig posle susreta sa Kondolizom Rajs. Mislim da je to 23. ili 24. ovog meseca, gde će verovatno dobiti kakvo takvo svetlo u smislu jednostranog proglašenja kosovske nezavisnosti ili eventualno čekanje do kraja godine kada su i Sjedinjene Američke Države faktički rekle da će se definitivno odrediti prema statusu Kosova.\nRSE: Koliko ovaj scenario po Vama ima opasnosti po bezbjednost, ne samo na Kosovu nego i u regionu?\nBEĆAJ: Sve što je u okviru Ahtisarijevog plana mislim da je uz manje posledica u odnosu na alternativu tog plana, odnosno scenarija, a to je podela Kosova.\nRSE: Kako ocjenjujete ponašanje zemalja regiona u odnosu na rješavanje kosovskog problema i kakva su Vaša očekivanje od najbližih susjeda?\nBEĆAJ: Mislim da je u dosadašnjem procesu bilo korisno što su u pregovorima susedi bili više ili manje u funkciji potpomaganja racionalnog političkog rešenja statusa Kosova. Mislim da je u okviru tog Ahtisarijevog plana situacija bila komponovana u skladu sa očekivanjima suseda. Makedonija je videla svoj interes u nezavisnosti Kosova jer, ukoliko dođe do tog alternativnog scenarija, onda je videla rizik da će se stabilnost Makedonije ugroziti najviše ukoliko dođe do pomeranja granice, dok je Albanija bila odmerena, nije se upuštala u neke nepotrebne avanture, ali je podržala je koncepciju Ahtisarijevog plana i u tom kontekstu mislim da je bila kooperativna, a Crna Gora je, imajući u vidu i obavezu prema Srbiji i prema prošlosti i prema budućnosti, bila uzdržana u onoj meri da nije eksponirala sebe kao faktor nestabilnosti i mislim da je i Crna Gora pokazala jednu odmerenu politiku. Ali, ukoliko dođe do pomeranja granica, mislim da će taj scenarijo biti poguban za sve nas, jer to podrazumeva dugoročne posledice koje se ne mogu izlečiti možda i decenijama. Mislim da će u toj situaciji najgore proći svi koji će kumovati i podržati koncepciju nove podele, teritorijalne podele u regionu, a i taj scenario se sve više i više pojavljuje kao alternativa u nemogućnosti da se prihvati Ahtisarijev plan.


Advantage inkdžet štampači – Uštedite i do 50% na troškovima štampanja u odnosu na uobičajeni laserski kolor štampač - Epson\nAdvantage inkdžet štampač\nOdvažite se na promenu\nBudite ispred konkurencije uz Epson poslovne inkdžet štampače\nEpson inkdžet tehnologija za poslovne korisnike omogućava klijentima širom Evrope da prilagođavaju troškove štampanja svojim preduzećima i organizacijama. Odluku da laserski štampač zamenite Epson inkdžetom donećete lako jer njegova upotreba smanjuje potrošnju energije, povećava produktivnost i smanjuje otpad.\nUštedite vreme i budite produktivniji kada laserski štampač zamenite Epson inkdžet štampačem. Epson inkdžet štampač je i do 3,5 puta brži2 u odnosu na laserski štampač i smanjuje održavanje i intervencije i do 98%3.\nOtkrijte u kojoj meri možete da smanjite emisiju CO2 i potrošnju energije\nNezavisna testiranja su pokazala da Epson WorkForce Pro modeli koriste i do 96% manje energije u odnosu na laserske štampače i foto-kopir aparate3. Pomoću našeg kalkulatora otkrijte koliko možete da smanjite potrošnju energije i emisiju CO2.\nDepartmental Poslovni štampač za srednje radne grupe Poslovni štampač za male radne grupe\nIzvještaji za korisnika\nNiža potrošnja energije, niži ukupni troškovi\nPomoću jednostavne alatke, kalkulatora „Ukupna cena posedovanja“, pregledajte koliku uštedu mogu da vam donesu proizvodi iz asortimana WorkForce Pro tokom svog radnog veka.\nTreba vam pomoć da donesete odluku o izboru modela Epson inkdžet štampača? Pronađite najbliže Epson predstavništvo.\nUsluga štampanja sa fiksnim troškovima koja vam omogućava da imate kontrolu\nPošto su vam za sve zadatke štampanja, bez obzira na njihov obim, troškovi niski i fiksni, Print365 vam pruža veću kontrolu i vidljivost štampanja i smanjuje brigu oko upravljanja njime. To je praktičan i jednostavan paket za štampanje sa kompletnim servisom, koji vam smanjuje intervencije, troškove i otpad.\nOblikujemo budućnost uz tehnologiju bez zagrevanja\nPovećajte produktivnost i smanjite uticaj na životnu sredinu bez kompromisa.\nDa biste dobili više informacija o asortimanu inkdžet poslovnih štampača, jednostavno unesite svoje podatke u nastavku i Epson predstavnik će vas kontaktirati.\nZANIMA ME * ZANIMA ME * Informacije o proizvodima Slanje narudžbine Tehnička podrška Ostalo\nIMATE LI DODATNIH ZAHTEVA?\nŽelim da primam informacije putem e-pošte o budućim Epson proizvodima, promocijama, ponudama i događajima. Potvrđujem da imam više od 16 godina\nPolja sa oznakom * su obavezna\n1 Prema testovima koje je sproveo BLI, tokom dva meseca do februara 2015. na zahtev kompanije Epson. Konkurentni modeli su izabrani među deset najpopularnijih prodavaca višenamenskih laserskih štampača u boji zasnovanih na podacima usluge IDC regiona EMEAR za 2015. u okviru kategorije laserskih A4 štampača u boji brzine 11–30 stranica u minutu. Potrošnja energije izračunata u wH za 5 minuta štampanja, u poređenju sa laserskim štampačima i foto-kopir aparatima.\n2 Prema testovima koje je sproveo BLI, tokom dva meseca do februara 2015. vreme štampanja prve stranice nakon cele noći neaktivnosti, u poređenju sa svim konkurentskim uređajima testiranim u vreme objavljivanja. Dodatne informacije potražite na adresi www.epson.eu/inkjetsaving.\n3 Nezavisna testiranja su pokazala da Epson WorkForce Pro RIPS modeli smanjuju vreme koje se provodi na intervencije i do 98% u poređenju sa laserskim štampačima i laserskim foto-kopir aparatima. Prema testovima koje je sproveo BLI, tokom dva meseca do februara 2015. godine, u poređenju sa izabranim konkurentskim uređajima, na zahtev kompanije Epson. Dodatne informacije potražite na adresi www.epson.eu/inkjetsaving.\nod 3 izabranih\nNeko od naših predstavnika će vam se javiti sa dodatnim informacijama.\nNažalost, došlo je do problema prilikom prosleđivanja zahteva. Pokušajte ponovo kasnije.


Vasić, Beđik i Marjanović bez A finala na SP - SPORTSKI ŽURNAL\nSrpski tandem zauzeo je četvrto mesto u svojoj grupi vremenom 6:23.71, odnosno ukupno sedmo – tačno ispod crte za A finale, pa će morati da se bori za plasman od sedme do 12. pozicije. U skifu, Marjanović je u svojoj grupi polufinala s vremenom 7:15.55 bio šesti i u nedelju nastupa za plasman od sedmog do 12. mesta\nReprezentativci Srbije u veslanju, dvojac Miloš Vasić/Nenad Beđik i skifista Marko Marjanović, nisu uspeli da se plasiraju u A finala Svetskog prvenstva u Plovdivu.\nSrpski tandem zauzeo je četvrto mesto u svojoj grupi vremenom 6:23.71, odnosno ukupno sedmo – tačno ispod crte za A finale, pa će morati da se bori za plasman od sedme do 12. pozicije.\nOni će sutra veslati u B finalu zajedno sa posadama iz Češke, Belorusije, Velike Britanije, Južne Afrike i Mađarske.\nU skifu, Marjanović je u svojoj grupi polufinala s vremenom 7:15.55 bio šesti i u nedelju nastupa za plasman od sedmog do 12. mesta.


"Odgovor Kine na koronu poput odgovora na Černobilj" - BIGportal.ba\n25 Maja, 2020 25 Maja, 2020 0335\nRobert O’ Brajen uporedio je način na koji je Kina odgovorila na pandemiju kovida 19 sa odgovorom Sovjetskog Saveza na Černobiljsku nuklearnu katastrofu.\n“Njihovo zataškavanje virusa otići će u istoriju, zajedno sa Černobiljem. Gledaćemo specijal HBO o tome za 10 ili 15 godina”, rekao je O’ Branen, savetnik američkog predsednika za nacionalnu bezbednost, aludirajući na nedavno emitovanu miniseriju “Černobilj”, koja je snimljena u produkciji HBO i Skaja.\nO’ Brajen, u intervjuu za En-Bi-Si, tvrdi da je Peking od novembra znao šta se događa sa virusom, koji je potekao iz Vuhana, ali da je lagao Svetsku zdravstvenu organizaciju i sprečio stručnjake iz inostranstva da pristupe informacijama, prenosi Rojters.\nKomentarišući kakve će biti posledice pandemije po novi trgovinski sporazum između SAD i Kine, O’ Brajen je rekao “da smo sada u veoma drugačijem svetu” od onog kada su počeli pregovori, dodaje Politiko.\n“Želimo dobre odnose sa Kinom i sa kineskim narodom, ali nažalost, vidimo samo akciju za akcijom kineske Komunističke partije, koja to otežava”, poručio je O’ Brajan.


U PRIPREMI ZAKON O SEZONSKOM RADU: Ovim Zakonom će se regulisati položaj i prava sezonskih radnika u poljoprivredi. Vaučeri koje će poslodavci kupovati biće dokaz da su uplaćeni porezi i doprinosi za vreme dok je radnik bio radno angažovan, ma koliko dana da je radio. Poslodavci će kupovati onoliko vaučera koliko im je potrebno za taj dan, ili određen broj dana, u zavisnosti od toga koliko će radnika angažovati. Predviđeno je i da svaki zaposleni/sezonac ima svoju knjižicu, koja će predstavljati ugovor između poslodavca i njega i u koju će se vaučer lepiti. U nju će se upisivati i svi drugi podaci vezani za radni angažman, iznos ili naknada koju zaposleni dobija kao dnevnicu, što će omogućiti da se radniku staž evidentira u Fondu PIO\nSezonski rad u poljoprivredi veoma je rasprostranjen u Srbiji jer se na njivama, u voćnjacima, vinogradima... radi onda kada je i koliko to potrebno.\nMeđutim, sezonci – a među njima ima i veoma mladih ljudi, ali i onih zašlih u sedmu deceniju života – za vreme dok su radno angažovani ne ostvaruju radni staž, niti se vodi bilo kakva evidencija o njihovom radu. To će uskoro biti promenjeno jer je ministar za rad, zapošljavanje, boračka i socijalna pitanja najavio skoro donošenje Zakona o sezonskom radu. Po njegovim rečima, u ovom trenutku taj zakon je najvažniji u borbi protiv sive ekonomije jer svake godine na sezonskim poslovima u poljoprivredi bude angažovano oko 300.000 radnika na crno koji nemaju gotovo nikakva prava.\n"Uvođenjem zakona u tu oblast omogućiće se njihovo prijavljivanje, a samim tim i ostvarivanje prava koja im pripadaju", ukazao je ministar, ističući da će zakon štititi i poslodavce od svega onoga što može da se desi kada je u pitanju sezonski rad i rad uopšte.\nSezonski rad je onima koji nemaju posao dobra prilika da nešto zarade, a uz donošenje tog zakona, osim novca koji će smestiti u novčanik, njihov radni status biće zakonski regulisan, odnosno za vreme dok su radno angažovani biti uplaćivani svi porezi. Da podsetimo, predviđeno je da se uvedu vaučeri, odnosno markice, koje će kupovati poslodavci, a to će omogućiti zaštitu i sezoncima, ali i poslodavcima koji ih angažuju.\nTreba reći da mnogi poslodavci koji zapošljavaju sezonce uglavnom nisu imali interes da zaključe ugovor o radu već su sezonske radnike angažovali "na crno", dok su im potrebni. Međutim, ima i poslodavaca koji su želeli da ceo postupak bude u skladu s važećim propisima, a to će im novi zakon omogućiti, uz pojednostavljenu proceduru. Naime, vaučeri koje će poslodavci kupovati biće dokaz da su uplaćeni porezi i doprinosi za vreme dok je radnik bio radno angažovan, ma koliko dana da je radio.\nPoslodavci će kupovati onoliko vaučera koliko im je potrebno za taj dan, ili određen broj dana, u zavisnosti od toga koliko će radnika angažovati. Predviđeno je i da svaki zaposleni/sezonac ima svoju knjižicu, koja će predstavljati ugovor između poslodavca i njega i u koju će se vaučer lepiti. U nju će se upisivati i svi drugi podaci vezani za radni angažman, iznos ili naknada koju zaposleni dobija kao dnevnicu, što će omogućiti da se radniku staž evidentira u Fondu PIO.\nIzvor: Vebsajt Dnevnik, D. Mlađenović, 27.05.2017.


NSRS danas o Inzkovim zahtjevima - Klix.ba\nNSRS danas o Inzkovim zahtjevima\n10.6.2009. u 08:01\nPoslanici Narodne skupštine Republike Srpske (RS) odlučiće danas da li će na dnevni red sjednice biti uvršteni zahtjevi visokog predstavnika u BiH Valentina Inzka da parlament Srpske poništi zaključke u vezi sa informacijom o efektima prenošenja nadležnosti sa RS na BiH.\nSkupština će tokom izglasavanja dnevnog reda odlučiti o ovom prijedlogu koji će, kako je najavio, predsjednik parlamenta Igor Radojičić podnijeti u svojstvu narodnog poslanika.\nVećina parlamentarnih stranaka u RS tokom jučerašnjih konsultacija sa Radojičićem ponovila je da ne treba ništa mijenjati u vezi sa zaključcima parlamenta Srpske o prenošenju nadležnosti, koji su usvojeni 14. maja.\n"Sve partije koje su učestvovale u donošenju zaključaka, i dalje smatraju da oni nemaju antidejtonski i antiustavni karakter, niti da su bili motivisani takvom namjerom", rekao je Radojičić juče novinarima u Banjaluci nakon konsultacija.\nRadojičić je naglasio da SNSD pozdravlja dolazak visokog predstavnika u Banjaluku, jer to predstavlja korak ka relaksaciji situacije koja je eskalirala u krizu, ali da parlament nije dobio odgovor da li će Inzko doći i u Narodnu skupštinu RS.\nPredsjednik Vlade RS i lider SNSD-a Milorad Dodik izjavio je juče da visoki predstavnik u BiH može da ukine zaključke Narodne skupštine RS, ali da će ih vlasti RS primjenjivati i kada ode visoki predstavnik.\n"Ako ostale stranke iz RS u Narodnoj skupštini budu htjele da se dogovorimo da se zaključci apsolutnim konsenzusom preimenuju u deklaraciju spremni smo da o tome razgovaramo. Lično preferiram da ostanu zaključci Narodne skupštine RS, da ih ukine visoki predstavnik i da ih opet primjenjujemo kada visoki predstavnik ode", rekao je Dodik juče novinarima u Banjaluci.\nPartija demokratskog progresa /PDP/ ne podržava mogućnost da se zaključci Narodne skupštine o efektima prenesenih nadležnosti sa RS na BiH preimenuju u deklaraciju, izjavio je juče predsjednik Izvršnog odbora PDP-a Zoran Đerić.\nOn je najavio mogućnost uvrštavanja u dnevni red sutrašnje sjednice parlamenta rasprave o novonastaloj situaciji u vezi sa zaključcima Narodne skupštine RS, te dodao da je važno da se Vlada konačno izjasni o ovom pitanju.\nSocijalistička partija (SP) smatra da u dnevni red sjednice Narodne skupštine RS treba da bude uvrštena rasprava o pismima visokog predstavnika u BiH Valentina Inzka u vezi sa zaključcima parlamenta od 14. maja, rekao je juče Srni predsjednik SP-a Petar Đokić.\nOn je nakon sjednice Predsjedništva SP-a najavio da će, ako dođe do rasprave, predložiti formiranje komisije koju će činiti predstavnici parlamentarnih stranaka RS i pravni eksperti, koji bi tražili razgovor sa visokim predstavnikom radi razjašnjavanja svega što se čini sporno u vezi sa zaključcima Skupštine, pa i tumačenjima koje je Inzko dao u svojim pismima.\nPoslanici SDS-a u Narodnoj skupštini RS najavili su da neće glasati za poništenje zaključaka u vezi s informacijom o efektima prenošenja ustavnih ovlašćenja sa RS na institucije BiH, ukoliko se takav zahtjev nađe na dnevnom redu parlamenta Srpske.\nPredsjedništvo SDS-a je zaključilo je ranije da se ova stranka ne odriče stavova iznesenih u ovim zaključcima.\nSrpska radikalna stranka RS ne prihvata da se mijenja sadržaj, suština niti forma zaključaka koje je Narodna skupština RS usvojila 14. maja.\nKlub poslanika SDA-SDP u Narodnoj skupštini RS smatra da parlament treba da poništi zaključke od 14. maja, kao i da na dnevni red sjednice treba da budu uvrštena Inzkova pisma.\nInzko je ranije zatražio da Narodna skupština do 11. juna poništi svoje zaključke od u vezi sa informacijom o prenošenju nadležnosti sa RS na BiH.\nNarodna skupština RS usvojila je 14. maja set zaključaka u vezi s Informacijom o efektima prenošenja ustavnih ovlaštenja sa RS na institucije BiH, kojim se tvrdi da prenošenje nadležnosti bez prethodnog dogovora entiteta nije ustavan.\nInzko je u vezi sa ovim zaključcima parlamentu Srpske uputio dva pisma.\nDanas je Dan otvorenih vrata Distance Learning studija\n10.06.2009. u 08:09\nOpet o imenovanju Upravnog odbora FTV-a\n10.06.2009. u 06:12


15-05-2019 15:40 Izdvojeno Srbija Politika\nPredsednik privremenih prištinskih institucija, Hašim Tači, sastao se sa ambasadorima i šefovima međunarodnih misija u Prištini, kojima je preneo da je bio veoma iznenađen kada je saznao da nije bilo koordinacije sa Sjedinjenim Američkim Državama oko samita zemalja Zapadnog Balkana u Berlinu.\nPrištinska Gazeta Ekspres prenosi da je Tači rekao i da je frustriran činjenicom da zemlje EU nisu jedinstvene u pogledu liberalizacije viznog režima za građane Kosova. Govoreći o nastavku dijaloga Beograda i Prištine, Tači je, kako se navodi, rekao da će naredni sastanak, u okviru tog procesa, biti održan na insistiranje francuskog predsednia Emanuela Makrona u Parizu, 1. jula.\n- Pozdravljam dobru volju kancelarke Angele Merkel i insistiranje predsednika Makrona da pitanja Zapadnog Balana krenu s mrtve tačke – rekao je Tači, piše Ekspres.\nPonovio je i da smatra da proces dijaloga Beograda i Prištine treba da bude finalizovan obavezujućim sporazumom za, kako je rekao, "obe države". Što se nametnutih taksi Prištine na proizvode iz Srbije tiče Tači je rekao da rekao da ova mera treba da ostane na snazi.\nNATO ne podržava, ali pomaže vojsku Kosova. Više o tome pročitajte OVDE.


Nova studija: Vakcine Fajzer i Moderna daju doživotnu zaštitu od korone?\nM. K. 29. juna 2021. 06:55\nNova studija objavljena u ponedjeljak u časopisu „Nature“ sugeriše da je moguće da vakcine protiv Covida-19 koja su napravile firme „Pfizer“ i „Moderna“ pružaju doživotnu zaštitu od te bolesti, prenosi „New York Times“.\nNaučnici su otkrili da su osobe koje su primile obe doze bilo koje od tih vakcina razvile snažan i postojan imunološki odgovor na covid. Uz to, pokazalo se da su neutrališuća antitela koja proizvode delotvorna u borbi protiv dve varijante koronavirusa SARS-CoV-2.\nTo znači da bi primaoci tih vakcina mogli imati dugotrajan imunitet, višegodišnji pa čak i doživotni, te da se neće morati ponovo vakcinisati, čak ni u slučaju da koronavirus dodatno mutira u nove varijante.\n– Izdržljiva imunost koju stvaraju ove vakcine dobar je znak”, rekao je dr. Ali Ellebedy, imunolog sa Univerziteta „Washington“ u St. Louisu te vodeći autor spomenute studije.\nU istraživanju efikasnosti Pfizerove i Modernine vakcine protiv covida-19 učestvovala je 41 osoba, od kojih je osam prethodno bilo zaraženo covidom.\nNaučnici su u sklopu istraživanja proučavali limfne čvorove, žlezde koje proizvode memorijske limfocite B, ćelije imunološkog sistema koje pamte pretnje s kojima se čovek susreće.\nZahvaljujući tim stanicama, čovekov imunološki sistem može brže distribuisati antitela za ponovnu borbu s tom istom pretnjom. Takođe, ako antitela ponestane, memorijski limfociti B mogu proizvesti još. Memorijski limfociti B krvotokom čoveka mogu cirkulisati godinama, pa čak i decenijama, prenosi Jutarnji list.\nNakon što se neko vakciniše protiv covida-19 ili ga preboli, u limfnim se čvorovima oformi germinativni centar, mestu gde se zreli limfociti B uzgajaju, diferenciraju i menjaju gene svojih antitela tokom normalne reakcije organizma na infekciju.\nNaučnici su iz limfnih čvorova učesnika istraživanja pet puta uzimali uzorke – tri, četiri, pet, sedam i 15 nedelja nakon primanja prve doze vakcine\nIstraživanje je pokazalo da su germinativni centri učesnici istraživanja bili dosta aktivni i četiri meseca nakon primanja vakcine i da broj memorijskih limfocita B koji su zapamtili covid-19 nije pao.\nGerminativni su centri kod većine vakcina najaktivniji tokom dve sedmice nakon imunizacije, a potom im produktivnost padne.\n– Činjenica da su reagovali i četiri meseca nakon vakcinisanja zaista je jako dobar znak – rekao je Ellebedy.\nIako su u studiji učestvovale osobe koje su primile „Pfizerovu“ vakcinu, Ellebedy je rekao da bi se iste spoznaje mogle primeniti i na „Moderninu“ vakcinu jer su te dve vakcine napravljen pomoću iste tehnologije, tehnologije glasničke RNK (mRNK).\nStudija nije obuhvatila vakcinu kompanije „Johnson & Johnson“, a Ellebedy je rekao da sumnja da bi imunološki odgovor nakon te vakcine bio toliko jak jer je ono napravljeno pomoću drugačije tehnologije, prenose mediji


TotalCar.rs » Otvoren renovirani Opelov prodajno-servisni centar\nOtvoren renovirani Opelov prodajno-servisni centar\nnovo, Opel, PSC Komnenović, Srbija\nOvlašćeni Opelov prodajno-servisni centar Komnenović organizovao je proslavu povodom ponovnog početka rada u potpuno preuređenom i renoviranom salonu kompanije.\nDogađaju su prisustvovali predstavnici kompanije Opel, medija, poslovnih partnera, kao i kupci i prijatelji firme domaćina koja posluje u Srbiji već 30 godina. Gostima su se obratili generalni menadžer PSC-a, Miloš Komnenović, nakon čega je predstavljeno partnerstvo sa nemačkom grupacijom AVAG Holding koja je najveći distributer Opelovih vozila u Evropi.\nPartnerstvo je sklopljeno 2015. godine sa grupacijom koja okuplja 53 partnerske kompanije na 156 lokacija na području Nemačke, Austrije, Poljske, Mađarske, Hrvatske i Srbije. Ispred AVAG-a je govorio generalni direktor, Albert C. Still.\nDogađaju su prisustvovali i predstavnici kompanije Opel, a proslavu je upotpunio dolazak Iana Huckera, izvršnog direktora prodaje kompanije Opel Europe.\nNakon tromesečnog renoviranja Prodajno-servisni centar Komnenović zadovoljava sve standarde kompanije Opel i AVAG. Rekonstruisana je unutrašnjost i fasada, postavljene su nove svetleće reklame i specijalno LED osvetljenje salona.\nU preuređenom prostoru svi zainteresovani mogu pogledati aktuelne Opelove modele i obaviti sve korake kupovine automobila – od test vožnje do realizacije kredita i lizinga.\nServisna služba sa unapređenim načinom rada i prijema vozila uz usluge servisiranja – mehaničarske, limarske i farbarske radove, vrši i zamenu auto stakala, servisiranje klima uređaja, a nudi i zamenu i čuvanje pneumatika.\nIz kompanije Komnenović napominju da oni nude 7 godina garancije za Opelova vozila na teritoriji Srbije i 5 godina na polovna vozila svih marki.\nKalifornija odobrila testiranje robotizovanih vozila na javnim putevima\nCEO McLarena otkrio nove detalje o P13


Predsjednik Srbije nije otišao nigdje: Kosovo zabranilo posjetu Nikolića!\nMinistarstvo vanjskih poslova Kosova, koje je nadležno za izdavanje dozvola za posjetu inostranih zvaničnika, saopćilo je da je zahtjev Tomislava Nikolića odbijen, jer nije dostavljen onako kako je predviđeno sporazumom o međusobnim posjetama visokih zvaničnika.\n- Vlada Kosova smatra da su posljednje ponašanje Srbije i izjave koje se svakodnevno daju protivne duhu međudržavne saradnje i dostignuća dijaloga, kako bi se izgradili zdravi mostovi saradnje dvije države i naroda - navodi se u saopćenju kosovskog ministarstva vanjskih poslova.\nVlada Kosova je odbila zahtjev predsjednika Srbije Tomislava Nikolića da povodom pravoslavnog Božića posjeti Kosovo, javila je prištinska telelvizija KTV.\nPrethodno je bilo najavljeno da će Nikolić zajedno s direktorom Kancelarije Vlade Srbije za Kosovo i Metohiju Markom Đurićem sutra, na Badnje veče, posetiti Štrpce.\nBeogradski mediji su prenijeli da je Nikolić otkazao posjetu Kosovu zbog “nekorektnosti vlasti u Prištini” koja je na administrativnom prelazu više sati maltretirala predsjednikove najbliže saradnike, javlja B92.


BIJELjINA, 22. OKTOBRA (SRNA) – Potpredsjednik Republike Srpske /RS/ iz reda hrvatskog naroda Emil Vlajki rekao je da među Srbima na Kosovu preovladava mišljenje da nikada ne bi došli u trenutnu situaciju da je predsjednik Srpske Milorad Dodik na čelu Srbije. Vlajki\nje rekao da Srbi na sjeveru Kosova imaju šanse za opstanak samo ako\nupute apel narodu u Srbiji da dođe da im pomogne i ukoliko se njihova\nbraća u velikom broju odazovu tom pozivu.\n“Kada bi nekoliko desetina hiljada ljudi iz Srbije prešlo administrativnu granicu i\npriteklo u pomoć, trupe NATO bi dva puta razmislile prije nego što\npovuku sljedeći potez”, rekao je Vlajki za frankfurtske “Vestionlajn”.\nVlajki, koji je nedavno posjetio Srbe na sjeveru Kosova, istakao je da su oni\nopkoljeni sa svih strana i nemaju oružje, a da su prethodna dešavanja – od\nVijetnama, preko Avganistana do Jugoslavije pokazala da NATO može da\nubija i bombarduje bez ikakvog razloga.\n“Ostaje im mogućnost da upute apel narodu u Srbiju, pošto se on političarima ne\nmože uputiti, i da kažu da im je taj narod potreban jer ih jedino on\nmože spasiti. Rekao sam im da pozovu ljude da miroljubivo pređu granicu pa\nako okupacione trupe žele da pobiju 10 000 – 20 000 ljudi, neka to\nurade”, rekao je Vlajki.


Zaštitnik građana Srbije Zoran Pašalić pokrenuo je postupak kontrole zakonitosti i pravilnosti rada Regulatornog tela za elektronske medije (REM), kako je saopšteno, nakon saznanja da postoji sumnja da su jednim od emitovanih predizbornih video spotova povređena prava deteta.\nU predizbornom spotu Srpske napredne stranke (SNS) uz predsednika ove stranke i predsednika Srbije, Aleksandra Vučića, pojavljuje se dete.\n'Korona izborna kampanja' u Srbiji: Vlast u on-line prednosti\nInstitucija Zaštitnika građana nadležna je da kontroliše rad organizacija kojima su poverena javna ovlašćenja, među kojima je i REM. U nadležnost Zaštitnika građana ne spada sprovođenje nadzora nad radom pružalaca medijskih usluga, niti zabranjivanje ili odobravanje emitovanja bilo koje vrste medijskog sadržaja, kako se to ponekad može pogrešno zaključiti, navodi se u saopštenju.\nPredsednik Srbije Aleksandar Vučić i lider Srpske napredne stranke ranije je izjavio da će stranka povući predizborni spot sa maloletnim detetom ukoliko državni organi tako odluče.


TotalCar.rs » Novi Suzuki Swift dobio limuzinsku verziju\nnovo, sedan, Suzuki\nSwift sedan proizvodiće se u Indiji, u saradnji sa kompanijom Maruti, i imaće oznaku Dzire na tamošnjem tržištu.\nMaruti Suzuki Dzire baziran je na istoj mehaničkoj platformi kao novi Swift, što će doprineti da automobil bude lagan, ali i dovoljno čvrste konstrukcije, što je posebno važno sa aspekta bezbednosti s obzirom da jeftini modeli iz nižih klasa koji se prodaju u Indiji često imaju veoma niske bezbednosne standarde.\nDzire će biti ponuđen sa 1.3 litarskim dizelašem sa 73 ks i sa 1.2 litarskim benzincem koji proizvodi 83 ks. U oba slučaja snaga će se na točkove prenositi putem petobrzinskog manuelnog ili opcionog automatskog menjača.\nSkuplje verzije, poput primerka sa fotografija, imaće bogatiju opremu i enterijer na nivou modela iz neke od viših automobilskih klasa. Ovakvom utisku doprinose detalji kao što je veliki ekran multimedijalnog sistema, ukrasni detalji od drveta, startovanje motora na dugme…\nMaruti Suzuki Dzire namenjen je pre svega kupcima u Indiji, ali i nekim drugim tržištima u razvoju, tako da neće biti dostupan u Evropi.


Promovisana tri projekta "Erazmus plus" - Trebevic.net\nElektrotehnički fakultet Univerziteta u Istočnom Sarajevu promovisao je danas međunarodne “Erazmus plus” projekte, od kojih će tri biti realizovana na ovom fakultetu.\n– Jedan od načina povezivanja sa drugim univerzitetima jeste i učešće u Erazmus plus programima EU, koja finansira projekte iz oblasti usavršavanja obrazovanja kulture i sporta sve sa ciljem unapređenja evropskog obrazovnog prostora – rekla je Krunićeva.\nKrunićeva je rekla da od ove godine kreće novi ciklus “Erazmus plus” programa koji će trajati do 2027. godine, a njegov budžet biće oko 26 milijardi evra.\n– U sedam od 18 odobrenih na zapadnom Balkanu učestvuje BiH, a od toga na četiri učestvuje Univerzitet u Istočnom Sarajevu, na što smo ponosni. Jedan od tih projekata je Smartl, a riječ je o projektu jačanja i razvijanja platforme za elektronsko učenje i razvoj pametnih učionica, sa ciljem povećanja broja studenata – rekla je Krunićeva.\nOna je navela da iz BiH, osim Univerziteta u Istočnom Sarajevu, učestvuje i Univerzitet “Džemal Bijedić” iz Mostara i dodala da će dobre prakse preuzeti od Univerziteta u Ljubljani, politehničkog univerziteta iz Madrida i iz Centra za inovacije i studije iz Italije.\n– Riječ je o projektu koji će trajati tri godine i koji će dovesti do značajnog unapređenja elektronskog učenja i institucionalnih kapaciteta Univerziteta u Istočnom Sarajevu – istakla je Krunićeva.\n– Naš Elektrotehnički fakultet predstavlja ozbiljnu naučno-istraživačku instituciju i to potvrđuje i dobijanje ovih projekata. Imamo dobru istraživačku bazu koju čine naši profesori, viši asistenti i asistenti, kao i studenti koje uključujemo u ove projekte, a i u one koji su realizovani sa privredom – napomenuo je Popović.\nKoordinator projekta “Sakces” i redovni profesor na Elektrotehničkom fakultetu Slobodan Lubura rekao je da je cilj ovog projekta povezivanje univerziteta sa kompanijama i poslovnim okruženjem u zemlji.\n– Cilj je povećati poslovno-tehničku saradnju sa svim učesnicima u poslovnom okruženju kako bi povećali zaposlenost svršenih studenata, modifikovati nastavne planove i programe prema potrebama tržišta u kooperaciji sa Agencijom za zapošljavanje, privrednim komorama – rekao je Lubura.\nProdekan za nastavu na Elektrotehničkom fakultetu i koordinator za “Erazmus plus” projekta Srđan Lale rekao je da u ovom projektu kao partneri učestvuje i Univerzitet “Džemal Bijedić” iz Mostaru, Univerzitet u Atini, Tehnički univerzitet u Beču, kao i Tehnički univerzitet u Rigi u Letoniji, te Univerziteti iz Srbije, Albanije i Kosova.\n– Osnovni cilj projekta je izgradnja novog mehanizma u obrazovanju koji se nažalost u BiH i regionu slabo koristi, a popularan je u Evropi i svijetu, a to je izgradnja trougla znanja. Taj trogugao znanja obuhvata edukaciju, istraživanje i inovaciju – rekao je Lale.\n– Naš cilj je da studenti steknu što više praktičnog znanja – rekao je Lale i dodao da se ovim pravi dugoročna veza između fakulteta i privrede.


MI-BOSPO podržao projekat „Kreativnim razmišljanjem do preduzetništva žena“ – Radio Studio D ::: 99,40 i 97,40 FM\nMI-BOSPO podržao projekat „Kreativnim razmišljanjem do preduzetništva žena“\n- 28 dana ago\nMikrokreditna fondacija MI-BOSPO, prva mikrokreditna organizacija u Bosni i Hercegovini, svoju društvenu odgovornost pokazuje kroz mnogo različitih aktivnosti, a jedna od njih jeste sponzorstvo projekta „Kreativnim razmišljanjem do preduzetništva žena“ koji sprovodi Gender centar Republike Srpske u saradnji sa “i-Platform – Dijaspora za razvoj Bosne i Hercegovine”. Projekat je podržan i od strane EFSE Entrepreneurship Academy. U projektu učestvuje i Ministarstvo privrede i preduzetništva RS.\n„Radi se o veoma važnom projektu koji ima za cilj da se kroz učenje i primjenu inovativnog metoda razvoja poslovnih ideja – „Design Thinking” osnaže i pripreme žene sa poduzetničkim duhom kako bi razvile i pokrenule vlastiti biznis. Ekonomsko osnaživanje žena i razvoj preduzetništva žena u Republici Srpskoj, i Bosni i Hercegovini, jedan je od strateških i primarnih ciljeva Gender akcionog plana BiH 2018 – 2022, kao i Strategije razvoja preduzetništva žena u Republici Srpskoj 2019 – 2023, te je iz tog razloga nastala ideja za implementacijom ovakvog projekta“ – izjavila je Mirjana Lukač, direktorica Gender Centra Vlade Republike Srpske.\n„MI-BOSPO u poduzetništvu žena vidi veoma veliki potencijal, vrlo rado smo prihvatili saradnju sa Gender Centrom i odazvali se pozivu da podržimo projekat. Vjerujemo da će po okončanju radionica, polaznice obuke steći nova znanja, naučiti savremene metode vođenja biznisa, te da će zahvaljujući stečenom znanju njihovi biznisi krenuti uzlaznom putanjom. MI-BOSPO je uvijek tu da podrži poslovne ideje i veoma dobrom kreditnom ponudom upravo za žene“ – poručio je Safet Husić, direktor MKF MI-BOSPO.\nU okviru projekta, u periodu od 30.05. do 02.06.2022 Banja Luka je bila mjesto održavanja besplatne obuke za 30 žena koje žele da se bave poduzetništvom. Obuku su vodili konsultanti iz Švicarske, Angela Haas, certifikovani međunarodni konsultant u oblasti primjene „Design thinking“ metode i Milijana Mršić, psiholog za razvoj ljudskih potencijala. Pored konsultanata, polaznicama obuke, obratile su se i uspješne ostvarene poduzetnice Božana Ćorda i Slađana Trivić Stanić koje su sa prisutnima nesebično dijelile svoja iskustva i govorile o svom putu do uspjeha. Po završetku obuke, sve polaznice će imati priliku da apliciraju za bespovratna finansijska sredstva, koja će biti dodijeljena za tri najbolje ideje. Važno je spomenuti da će nagrađenim polaznicama biti pružena i tromjesečna mentorska podrška u cilju pružanja cjelokupne podrške na samom početku njihovog poslovnog poduhvata.\nPrevious article Od 1. jula usluge mobilne telefonije bit će uvećane za 1 KM kod svih telekom operatera\nNext article Donacija opreme za Banku matičnih ćelija u vrijednosti od 170 000 KM


Film STADO u DKSG, 3, 4, 5. februar Prolog\nFilm STADO u DKSG, 3, 4, 5. februar\n3, 4, 5. februar, Mala sala\nr: Nikola Kojo\nul: Nikola Kojo, Zoran Cvijanović, Vesna Trivalić,\nSrbija, 2016, 92’\nStado je urnebesna satirična komedija o životu iza kamere. Često veća drama prethodi filmskoj ili televizijskoj drami koju gledamo. Neizlečivi entuzijasti, slepi za objektivne okolnosti, stavljaju na kocku svoju egzistenciju u želji da naprave veliko umetničko delo. Ovo je priča koja može biti ispričana na mnogo jezika i u mnogo država, pa čak i u mnogo različitih vremena. Do sjaja i blještavila crvenog tepiha na svečanoj premijeri ne dolazi se putem posutim ružama, već kompromisima, borbom, pa i paktom sa đavolom, ako je potrebno.\nNajgledaniji film u Srbiji 2016.\n3 premijere u Kupina bioskopu i još 1 sinhronizovani film za decu\nHarry Potter... još jednom samo\nTeens night uz poklone za sve posetioce u bioskopima Cineplexx\nBrus Vilis: Žene bi trebalo da vladaju svetom


Upravljanje informacionim sistemima - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadžment / Upravljanje informacionim sistemima\nRazvoj računarske tehnologije i informacionih tehnologija uopšte, koincidirao je sa porastom populacije korisnika, širenjem informacionih zahteva i promenama koje karakterišu savremeni stil života, a posebno savremeno poslovanje. U razvoju informacionog sistema, centralno mesto ima razvoj softvera.\nUopšte posmatrano, trend rasta informacionih potreba i razvoja informacionih tehnologija nije praćen adekvatnim razvojem programskih proizvoda, pa neki autori ovakvu situaciju karakterišu i kao softversku krizu. Razvoj programskih proizvoda, kao disciplina se od sedamdesetih godina prošlog veka, zove i softversko inženjerstvo, a zapravo se odnosi na metodološki pristup razvoju ovih proizvoda sa ciljem da se u zadatim vremenskim rokovima, primenom određenih tehnika projektovanja, dostigne potreban kvalitet finalnog proizvoda .\nOsnovni problemi razvoja i upravljanja informacionih sistema jesu problemi savladavanja njihove složenosti i realizacije softverskih rešenja koja su adekvatna potrebama sistema. Korišćenjem sledeća dva metodološka principa može se savladati složenost sistema :...\n2\tUPRAVLJANJE INFORMACIONIM SISTEMIMA\t3\n2.1\tProces upravljanja informacionih sistema\t4\n2.2\tVodopad životni ciklus\t4\n2.2.1\tInžinjering sistema\t5\n2.2.2\tStudija izvodljivosti\t5\n2.2.3\tAnaliza i specifikacija zahteva\t5\n2.2.4\tProjektovanje sistema\t6\n2.2.5\tProgramiranje i testiranje modula\t6\n2.3\tTestiranje upravljanja informacionih sistema\t6\n2.3.1\tIsporuka\t6\n2.3.2\tOdržavanje\t7\n2.4\tPrototipski razvoj softvera\t7\n2.5\tOperacionalni (transformacioni) "životni ciklus"\t8\n2.6\tIterativno inkrementalni "životni ciklus"\t9\n13-04-2011 12:04 AM\nUpravljanje biznis projektima derrick 0 823 24-02-2014 04:03 PM\nUpravljanje kvalitetom projekta derrick 0 915 24-02-2014 04:01 PM\nUpravljanje rizikom - neizvesnost, rizik i verovatnoća derrick 0 773 14-09-2013 03:13 PM\nUpravljanje promenama tehnologije i organizacije derrick 0 951 18-01-2013 02:18 PM\nUpravljanje zalihama 2 derrick 0 608 18-01-2013 02:15 PM


Vesti online / Vesti / Svet / Celom svetu jasno: Američki "patriot" nema šanse protiv S-400\nZahtevi za ruskim protivvazdušnim raketnim kompleksima S-400 Trijumf su toliko brojni da čak i predstavnik kompanije proizvođača "koketljivo" izjavljuje: "Mogućnosti proizvodnje tih sistema nisu neograničene", piše nemački list "Zidojče cajtung".\nKina, Indija, Turska, Saudijska Arabija... Sve zemlje kupuju S-400\nIpak, taj "akt političkog nerazumevanja" bez vojne superiornosti ruskih sistema ne bi imao smisla, naglašavaju u "Zidojče cajtung".\n"Modernizovani mobilni sistem S-400, faktički cela grupa lansirnih sistema, smatra se veoma efikasnim, jer može da presreće i automatski napada najrazličitije ciljeve: lovce, izviđačke avione koji visoko lete, kao što su 'avaksi', balističke rakete, krstareće rakete, dronove, čak i nevidljive bombardere", piše autor.\n"Taj sistem je dokazao svoju superiornost nad ostalim sistemima, to je zaista najbolji sistem među postojećim PVO sistemima", citira nemački list Dmitrija Šugajeva, direktora Federalne službe za vojno-tehničku saradnju.\n"Ti sistemi su sigurno bolji od američkih sistema 'Patriot' koji postoje u Nemačkoj. I manje koštaju", konstatovao je on.\n"Uostalom, Grčka, druga članica NATO-a, već je kupila ruske sistem S-300, ali neprimetnije od Turske", naveo je autor.


Grčka: Ljudska prava u vreme pandemije će biti u fokusu grčkog predsedavanja Komitetom ministara Saveta Evrope\nBy Spiros Sideris / Објављено на: May 12, 2020\nZamenik ministra spoljih poslova Grčke Miltiadis Varvitsiotis predstavio je u utorak na internet konferenciji za štampu agendu i prioritete grčkog predsedništva Komitetom ministara Saveta Evrope, koje će se fokusirati na ljudska prava tokom pandemije.\nGrčka će preuzeti predsedavanje Komitetom ministara Saveta Evrope sledećeg petka, 15. maja 2020. Njegov mandat završava se 18. novembra 2020. godine.\nKao što je Miltiadis Varvitsiotis istakao, „s obzirom da je predsedavanje dinamično i da je Savet Evrope živ organizam i ispituje dramatične promene koje je pandemija COVID-19 donela u naš svakodnevni život, shvatili smo da su po prvi put ograničenja takvih razmera u mirnodopsko vreme stavljena pred na ljudska prava i temeljne slobode, što nas je dovelo do revizije strategije i prioriteta grčkog predsedavanja“. Zbog toga smo, kako je rekao, za svoju centralnu temu izabrali „zaštitu ljudskog života i javnog zdravlja u kontekstu pandemije COVID-19 – Efikasno upravljanje zdravstvenom krizom uz potpuno poštovanje ljudskih prava i principa demokratije i vladavine zakona“.\nZamenik ministra spoljnih poslova istakao je da će tokom prvog perioda, kako to okolnosti zahtevaju, Predsedništvo karakterisati njegov digitalni karakter (E-predsedavanje), iskorištavajući mogućnosti koje pruža današnji tehnološki napredak, kako bi se omogućile sve akcije i događaji za promociju interaktivnosti i živih razgovora sa predstavnicima civilnog društva putem društvenih medija.\nNa dnevnom redu grčkog predsedništva biće uključene i druge tematske sekcije, poput: Obrazovanje i demokratska kultura u digitalnom dobu, deca kao ranjiva populacija (deca u riziku od siromaštva, žrtve nasilja, trgovine ljudima, prinudni rad, maloletnici izbeglice bez pratnje ) i pravo mlađih generacija na uživanje u kulturnom nasleđu netaknutog uticajem klimatskih promena.\n„Ovde smo da vodimo sjajan, slobodan, otvoren, demokratski dijalog; mi smo tu da postavimo važna pitanja o demokratskim institucijama, vladavini zakona, ljudskim pravima u vreme krize i u trenutku kada Evropu muče ta pitanja, ne samo na nivou Saveta Evrope, već i same Evropske unije“, naglasio je Barvitsiotis.\nGlavni događaj Predsedništva biće 70. godišnjica potpisivanja Evropske konvencije o ljudskim pravima 4. novembra. / ibna


Dvostruka pobeda niških ragbista; Obezbeđen opstanak i polufinale Balkanske Superlige\nPočetak/Sport/Dvostruka pobeda niških ragbista; Obezbeđen opstanak i polufinale Balkanske Superlige\nMeč za opstanak u Prvoj ligi Srbije ragbisti niškog Radničkog okončali su pobedom. Rival je bio imenjak sa Novog Beograda a konačan rezultat glasio je 38-16 u korist Nišlija. Pored ove zabeležili su još jednu pobedu, ovog puta van terena.\nIako je prvo poluvreme obeležila poprilično ujednačena igra, „Meraklije“ su, zahvaljujući drugoj deonici u kojoj nisu dozvolili protivniku da postigne nijedan esej, zabeležile veoma važan trijumf.\nMeđu pojedincima istakao se Arsić Stefan, koji je sa četiri eseja proglašen igračem utakmice.\nOvaj meč i pobeda predstavljaju uvertiru u ono što očekuje Nišlije za tačno nedelju dana, a to je polufinale Balkanske Lige. Bez obzira na prethodni poraz od istanbulskih Kadikoj Bikova, klub sa Čaira obezbedio je plasman u ovaj rang takmičenja jer je uložio žalbu na suđenje na pomenutom meču.\nNakon pregleda sporne utakmice žalba je prihvaćena, pa će niški ragbisti u nedelju 28. oktobra, na pomoćnom terenu stadiona „Čair“, ugostiti aktulenog šampiona države, ekipu Crvene zvezde.\nbalkanska superliga Opstanak Prva Liga Srbije r13k radnički\nRadnički ostaje superligaš!


Pojam bezbednosnog menadžmenta | studenti.rs\nPočetna Skripte Bezbednost Pojam bezbednosnog menadžmenta\nPojam bezbednosnog menadžmenta\nBezbednosni menadžment je relativno nova naučna disciplina koja se pojavila kao kombinacija nauke o menadžmentu i nauke o bezbednosti. Drugim rečima, upravljanje bezbednošću je primena postupaka upravljanja na polju bezbednosti. Savremene bezbednosne pretnje učinile su interes za bezbednost mnogo većim nego ikad u istoriji, odnosno priroda savremenih bezbednosnih pretnji nametnula je potrebu da se pozabave bezbednosnim pitanjima i onim organizacijama koje nikada nisu imale sigurnost u delokrugu svog rada.\nPored toga, tradicionalne bezbednosne organizacije kao što su vojska, policija, obaveštajne službe i civilna zaštita moraju se prilagoditi novoj bezbednosnoj stvarnosti i tražiti rešenja promenom svoje organizacije, naučnim planiranjem, kontrolom, koordinacijom i novim razumevanjem svoje uloge u društvo za nove bezbednosne izazove ili promenjenu fenomenologiju starih bezbednosnih pretnji.\nBezbednosni menadžment -\nbezbednosni menadžment, bezbednost


Kojim igračima Peruničić nije zadovoljan, kome je bilo ''ispod časti'' da igra pojedine mečeve? - Sportske.net\nKojim igračima Peruničić nije zadovoljan, kome je bilo ''ispod časti'' da igra pojedine mečeve?\nSelektor srpskih rukometaša Nenad Peruničić kritikovao je reprezentativce posle poraza u poslednjoj utakmici na Svetskom prvenstvu i rekao da moraju u mnogim stvarima sebe da promene ako žele da u najkraćem roku budu još bolji.\nFoto: Beta/Soeren Stache/dpa via AP\nMuška rukometna reprezentacija Srbije zauzela je 18. mesto na Svetskom prvenstvu u Nemačkoj i Danskoj.\n"Tek ćemo analizirati. Srednji bekovi su jedini bili agresivni od svih bekova i želeo sam da igram u paru sa njima. Probali smo da kompenzujemo, pored mentalnog pražnjenja i žaljenja za drugom rundom. Ovi momci nemaju pravo da biraju jednu utakmicu ili da im jedna utakmica bude ispod časti. Oni nisu velike zvezde. Mogu da budu, treba da se dokazuju", rekao je Peruničić u Kopenhagenu.\nSrbija je u nedelju uveče poražena od Argentine rezultatom 30:28 u utakmici za 17. mesto na šampionatu.\nPeruničić je istakao da mu se nisu svidele mnoge stvari protiv Argentine, ali i u utakmici pre toga sa Bahreinom.\n"Uvek moraš da nađeš način, motiv. Postoji moja selekcija i prirodna selekcija igrača. Pojedincima nisam zadovoljan. Bože moj, ne igra se za najveći plasman. Šta je - tu je, svestan sam da je plasman jako loš, najgori plasman u istoriji, ali sam takodje svestan zbog čega sam uzeo sve ovo. Bio sam jako trezven pre Svetskog prvenstva znajući kakvu ekipu vodim. Neke stvari se grade i moramo da ih popravimo", kazao je on.\nSelektor je naveo da su brzopletost i "sama glava" najveći problem.\n"Možemo mi sve da menjamo, ceo sistem. Ima rezultata na terenu, nije samo na semaforu. Ali, moraju oni sebe da menjaju u nekim stvarima. Prosto, moraju da promene puno stvari ako misle da u najkraćem mogućem roku budemo još bolji", rekao je Peruničić.\nPeruničić objavio spisak za Austriju i Sloveniju\nDa veče bude kompletno - Jelena Lavko u poslednjoj sekundi za pobedu Srbije protiv Slovačke!\nEP (kval) - Srpkinje ubedljive, u Kraljevu pala Švajcarska!\nSpektakl u Kraljevu, besplatno na reprezentaciju!\nObradović objavio spisak igračica pred start kvalifikacija za EP 2020


CRTA – Centar za istraživanje, transparentnost i odgovornost poziva zainteresovane organizacije civilnog društva za učešće u projektu „Budžetsko zastupanje na delu“ koji će se realizovati u periodu od februara 2015. do maja 2016. godine uz podršku Evropske unije. Svojim učešćem, izabrane organizacije će biti u prilici da unaprede svoje znanje o finansijskoj odgovornosti i transparentnosti, kontroli budžeta kao i da steknu napredne veštine neophodne za uspešno budžetsko zastupanje. Pored teorijskog, organizacije će dobiti i praktičnu podršku CRTA-e u realizaciji lokalne kampanje budžetskog zastupanja.\nUkoliko već imate iskustva ili ste prepoznali važnost kontrole javnih finansija, želite da da utičete na prioritete ili pratite potrošnju budžete lokalne samouprave, pozivamo vas da se prijavite na sledeći način:\nPošaljite popunjen Prijavni formular za ucesce u projektu Budzetsko zastupanje na delu na e-mail adresu ivana.savic@crta.rs najkasnije do 15 februara 2015. godine. Broj organizacija je ograničen. Naknadno pristigle prijave neće se uzimati u razmatranje.\nZa sve dodatne informacije možete se obratiti Ivani Savić, na 063/590-736 ili na ivana.savic@crta.rs\nSadržaj ovog teksta je isključivo odgovornost autora i ne predstavlja nužno mišljenja i stavove Evropske unije.


Žestoki protivnici vakcinacije nedavno su dobili i zvaničan odgovor od Evropskog suda za ljudska prava: obavezna vakcinacija je neophodna u demokratskom društvu i ne krši ljudska prava.\nDilema o obaveznoj imunizaciji postoji i kod građana Srpske, iako je ona trenutno na dobrovoljnoj osnovi.\nRepublika Srpska može, ali još uvijek neće uvoditi obaveznu vakcinaciju protiv koronavirusa. Ipak, imunizacija je jedini način vraćanja na život prije pandemije, poručuje direktor Instituta za javno zdravstvo.\n"Želimo građanima da ne namećemo obavezu vakcinacije, već da budu svjesni koliki značaj sama vakcinacija predstavlja, tj. da oni sami kroz svoju inicijativu pristupe samom procesu vakcinacije", rekao je Branislav Zeljković, direktor Instituta za javno zdravstvo.\nVakcine koje imamo efikasne su i bezbjedne, u klasi su svih drugih lijekova koji se danas koriste, kaže Zeljković. U vakcinama je spas, poručuje i direktor UKC-a Republike Srpske.\n"Jedini spas je u prevenciji, a to je vakcinacija. Želim da pozovem sve građane Republike Srpske da se vakcinišu i da daju doprinos u prevenciji ove veoma opake bolesti", istakao je Vlado Đajić, generalni direktor UKC-a Republike Srpske.\nNema prisile, trenutni stav vlasti je da se treba vakcinisati onaj ko hoće, a država je tu da mu obezbijedi uslove, poručuje srpski član Predsjedništva BiH Milora Dodik.\nU narednih 15-ak dana, kaže Dodik, u Republiku Srpsku doći će 50 hiljada doza Sputnjika, a 10. maja bi trebalo da dođe i 80 hiljada doza kineske vakcine.\nkoronavirus vakcinacija Republika Srpska\nJapanski tretman protiv korona virusa u trećoj fazi ispitivanja\nKolektivni imunitet do jeseni\nPutin pozvao Ruse da se vakcinisu protiv virusa korona


Nova oftalmološka ordinacija, prava adresa za sve preglede - Zdrava i prava\nNova oftalmološka ordinacija, prava adresa za sve preglede\nČesto nismo posvećeni dovoljno svom zdravlju. Najčešće pomoć tražimo tek kada nam je preko potrebna, a ljudi, pokazala su razna istraživajna, na poslednjem mestu brinu o svojim očima i veoma retko idu na redovne preglede.\nSa ciljem da na jednom mestu dobijete sve usluge i preglede u Beogradu je otvorena specijalistička ordinacija “Okulomedik”. Ovu ordinaciju čini tim stručnjaka sa dugogodišnjim iskustvom u oblasti oftalmologije.\n“Naš rad zasnovan je na najvišim profesionalnim i etičkim standardima. Rukovodimo se savremenim saznanjima u oftalmologiji, a naši lekari se kontinuirano stručno usavršavaju. U sastavu ordinacije nalazi se i kabinet za kontaktna sočiva, kao i optika sa velikim izborom dioptrijskih ramova za naočare. Naša misija je da kvalitetnu oftalmološku dijagnostiku i terapiju učinimo dostupnom širokom krugu pacijenata”, kaže dr Nevena Bjelović.\nOna navodi da u ovoj ordinaciji imaju odgovoran odnos prema pacijentima i kolegama i stvaraju održive vrednosti.\n“Time ulivamo sigurnost i poverenje i želimo da izgradimo trajno kvalitetan odnos sa našim pacijentima”, kaće dr Bjelović.\nU ordinaciji “Okulomedik” rade sledeće preglede:\nDijagnostika, lečenje i praćenje pacijenata sa glaukomom\nDijagnostika i praćenje senilne degeneracije makule (žute mrlje)\nDijagnostika i praćenje dijabetička retinopatija\nDijagnostika i praćenje pacijenata sa kataraktom\nTakođe, na ovom mestu možete pronaći i najveći izbor dioptrijskih ramova svih renomiranih proizvođača.\nRegionalni skup posvećen melanomu: Pacijenti iz Srbije dobijaju savremenu terapiju


Posledice Zvezdine kazne - milioni su u pitanju... - Sportske.net\nPosledice Zvezdine kazne - milioni su u pitanju...\nKazna je daleko dublja nego što se to na prvi pogled pretpostavilo.\nZvezda odredila cene karata za SpartakZvezda se nerado seća Holanđanina, Partizanu sudi EstonacZvezda ne staje, nakon Kafua poslala još jednu ponudu za napadača!Zvezda odbila pravnu pomoć Partizana?Kafuov prvi dan na "Marakani"\nKazna za Crvenu zvezdu glasi:\n72 hiljade evra, plus dve utakmice na stadionu "Rajko Mitić" pred praznim tribinama u UEFA takmičenjima.\nPravo žalbe postoji i nadamo se da će kazna biti smanjena makar za jednu utakmicu koja Crvenoj zvezdi može da znači milione eura.\nJednostavno je izračunati koliko bi Crvena zvezda zaradila od prodaje ulaznica da se plasira u poslednje kolo kvalifikacija za Ligu šampiona. Ako uporedimo sa cenama protiv ekipe CSKA kada je ulaz za jug i sever bio 2000 dinara, istok bočno 3000 dinara, zapad bočno i istok centar 4000 dinara i zapad centar 5000 dinara, onda ne bi trebalo očekivati prihod manji od 700 hiljada evra. Verujemo da bi i u eventualnom meču protiv Salcburga bila slična situacija.\nAko se Crvena zvezda plasira u grupnu fazu LŠ ili LE, dočekaće prvu utakmicu na svom terenu bez publike po ovoj odluci UEFA, što bi svakako značilo još veći udarac na kasu Zvezde jer bi prihod od prodaje paketa ulaznica bio znatno manji.\nDakle, sa onih 700 hiljada evra, plus minimum još toliko, Crvena zvezda bi izgubila milionsku sumu novca ovom odlukom UEFA.\nSada onih 72 hiljade evra izgledaju smešno, zar ne?


Nedimović: Zaraženih jaja nema na srpskom tržištu, uskoro set mera zbog suše | TopVesti.info\nTopVesti.info » Ekonomija » Nedimović: Zaraženih jaja nema na srpskom tržištu, uskoro set mera zbog suše\nPostavio Novosti Ekonomija dana 12, avg, 2017, 10:01 u Ekonomija | 0 komentara\nMinistar poljoprivrede Branislav Nedimović izjavio je danas da na srpskom tržištu nema jaja zaraženih insekticidom fipronilom, da je sve pod kontrolom i da građani treba da budu spokojni. Naša veterinarska inspekcija to apsolutno kontroliše i takvih pošiljki nije bilo, rekao je Nedimović za RTS i dodao da nije bilo ni produkata koji bi mogli da sadrže ta jaja. „Postoji sistem u koji smo i mi uključeni, u kojem se kontroliše tok svih roba životiljskog porekla. Označeno je da je 11 zemalja ugroženo, mi nismo u tome“, naveo je ministar. Nedimović kaže da su bile dve pošiljke u januaru i u junu iz Holadije, ali ne od spornog proizvođača, kao i da je bila reč o proizvodima koja sadrže jaja. On navodi da je reč o velikoj aferi u EU, ali i da to nije prvi put da se takve stvari dešavaju. Kontaminirana jaja su pronađena u najmanje 11 zemalja EU otkako je 1. avgusta u javnost procurila ta afera, a milioni jaja i proizvoda na bazi jaja povučeni su minulih dana sa polica supermarketa širom Evrope. Danska je najnovija od brojnih zemalja prijavila da je pogođena ovom aferom, navodeći da je tamo prodato 20 tona zagađenih jaja uvezenih od belgijskih dobavljača, prenosi AFP. USKORO SET MERA ZBOG SUŠE Ministar poljoprivrede Branislav Nedimović najavio je danas da će uskoro biti donet set mera za poljoprivrednike zbog suše u kojoj su najviše ugroženi kukuruz i soja. Nedimović je gostujući na RTS-u kazao da će to ministarstvo do kraja avgusta proceniti koliku štetu je nanela suša i zatim doneti odgovarajuće mere. Prema njegovim recicma, najviše ima problema na području srednjeg Banata, kao i u opštinama Žabalj, Titel, Srbobran i Bečej, gde imamo eketremnu sušu. Nedimović je poručio da će ministarstvo na vreme izaći sa merama kako bi bili zaštićeni poljoprviredni proizvođači. „Ipak, biće dovoljno kukuruza i drugih poljoprivrenih proizvod za sprsko tržište, a biće i za izvoz“, naveo je ministar. On kaže da ministarstvo već radi na proceni štete, kao i da se u medijima uglavnom iznose procene sa kojim ne bi licitirao dok se to precizno ne utvrdi. „Nemamo situaciju kao što je bila iz 2012, kada smo imali ekstremnu sušu“, dodao je Nedimović. NEMA ZASTOJA NA GRANICI, ZAŠTITILI SMO SRPSKE INTERESE Ministar poljoprivrede Branislav Nedimović je izjavio danas da je Srbija morala da odreaguje na ishitrenu odluku Hrvatske da poveća takse da bi zaštitila interese srpskih voćara i povrtara i da se posle tog slučaja još više vidi potreba da se, što je predlog predsednika Aleksandra Vučića, uklone sve barijere i uspostavi carinska unija u regionu. Ministar je rekao da od juče nema zastoja prilikom izvoza u Hrvatsku poljoprivrednih proizvoda, odnosno da je sve vraćeno na režim od pre 15. jula. On je kazao da smo se vratili na režim od pre toga u pogledu voća, povrća i svega drugog, kao i da su se naši ljudi u inspekcijskim organima i carini dali svoj maksimum i zaštitili srpsko tržište. U toku je anketiranje oko 160 izvoznika voća i povrća kako bi se utvrdilo da li bilo štete zbog povećanja taksi za 22 puta za fitosanitarne preglede prilikom uvoza voća i povrća iz trećih zemalja među kojima je i Srbija, a Nedimović kaže za RTS da je to bilo neverovatno stanje, ali i da iz toga treba izvući pouke. „Mislim da je ovo jedna škola za druge, da ne treba imati ovakve ishitrene reakcije i da na našem prostoru treba da postoji komunikacija i dobra saradnja, a naročito u trgovini. I da je predlog predsednika Srbije Vučića od pre nekoliko meseci za otklanjanje svih barijera i uspostalvjanje carinske unije nešto što je neophodno, kako bi roba nesmatano funkcionisala i kako bi kvalitet isplivao na površinu“, naglasio je Nedimović. Ističe da EU egzistira na jedinstvenom ekonomskom tržištu i da takve protekcionističke mere nisu dozvoljene i da Srbija kao zemlja koja želi da uđe u EU to poštuje, dok članice EU naročito ne bi smele to da rade. Ministar kaže da može donekle da razume nezadovoljstvo poljoprivrednika u Hrvatskoj, ali da uvek postoje problemi i da su poljoprivrednici nezadovoljni i u Srbiji i drugim zemaljama u regionu, ali da to ne znači da treba tako jednostrano reagovati.\nMinistar poljoprivrede Branislav Nedimović najavio je danas da će uskoro biti donet set mera za poljoprivrednike zbog suše u kojoj su najviše ugroženi kukuruz i soja....\nNemačka: Zabrinutost zbog zadržavanja informacija vezano za kontaminirana jaja\nNemački ministar poljoprivrede Kristijan Šmit izrazio je zabrinutost zbog vesti da su belgijske vlasti prve u junu saznale o mogućoj kontaminaciji jaja sa insekticidom, mesec dana pre nego što je...\nSrbija nema potrebe za uvozom jaja jer je domaća proizvodnja prevelika za potrebe stanovništva i industrije, a glavni problem domaćih živinara je nemogućnost plasmana na tržište Evropske unije, izjavio je...\nSlovačke i rumunske vlasti su pronašle jaja zagađena insekticidom koja su preko Nemačke uvezena iz Holandije. I s hrvatskog tržišta se povlače jaja iz Holandije Slovački veterinarski inspektori su pronašli...\nU Velikoj Britaniji 700.000 potencijalno zagađenih jaja iz Holandije\nOko 700.000 potencijalno zagađenih jaja poslato je s holandskih farmi u Veliku Britaniju, što je daleko veći broj u odnosu na prvobitnu procenu od 21.000 jaja, saopštila je danas britanska...\nU Ministarstvu poljoprivrede i Privrednoj komori Srbije rečeno je Tanjugu da građani Srbije nemaju razloga za strah jer se na rafovima u našim marketima ne mogu naći jaja iz Holandije...\nNemački ministar poljoprivrede: Kontaminacija jaja insekticidom predstavlja KRIMINAL\nNemački ministar poljoprivrede Kristijan Šmit izjavio je danas da je kriminalna aktivnost uzrok kontaminacije miliona jaja sa potencijalno štetnim insekticidom fipronil....\nKompletna Vest: http://www.novosti.rs/vesti/naslovna/ekonomija/aktuelno.239.html:680374-Nedimovic-Zarazenih-jaja-nema-na-srpskom-trzistu-uskoro-set-mera-zbog-suse\nOznake:danas, Danska, Izvoz, ministar, Novosti.rs, saradnja, škola, Srbija, vreme, Zemlja


Selaković: Očekujemo da na Kosovu bude omogućeno glasanje na izborima u aprilu - Kosovo Online\n25. Januar 2022. • 14:49\nMinistar spoljnih poslova Srbije Nikola Selaković je na sastanku sa šefom Misije OEBS na Кosovu i Metohiji (OMIK) Majklom Devenportom rekao da očekuje da, uz asistenciju OEBS-a, građanima Srbije na Kosovu bude omogućeno da u aprilu glasaju na predsedničkim i parlamentarnim izborima, saopštilo je Ministarstvo spoljnih poslova.\nMinistar Selaković se osvrnuo i na neprihvatljivo postavljanje Prištine prema održavanju referenduma o izmenama Ustava Srbije na prostoru Кosova, ukazujući na to da su time Srbima na Kosovu još jednom ograničena osnovna ljudska prava.\nKada je reč o dijalogu Beograda i Prištine, Selaković je podvukao da je Beograd posvećen dijalogu i da je uveren da je to jedini način da se postigne održivo rešenje, ali da s druge strane predstavnici Prištine nisu spremni da primenjuju ranije preuzete obaveze, te da ovakav unilateralan pristup značajno otežava dijalog.\nSelaković je konstatovao da je posebno važno pitanje povratka proteranih Srba i drugog nealbanskog stanovništva na Kosovo, podsetivši da je 22 godine od međunarodnog prisustva na Kosovu održiv povratak ostvarilo svega 1,9 odsto interno raseljenih.\nTakođe je napomenuo da je od izuzetnog značaja angažovanje OMIK-a u slučajevima kršenja ljudskih prava povratnika, kao i redovno izveštavanje o ovim slučajevima.\nMinistar je upozorio da incidenti i provokacije, poput slučaja Dragice Gašić ili onih na severu Kosova iz septembra i oktobra prošle godine, imaju potencijal da destabilizuju krhku bezbednosnu situaciju na Kosovu, ujedno izrazivši zabrinutost da je od početka prethodne godine zabeleženo 136 etnički motivisanih incidenata usmerenih protiv Srba, njihove imovine i imovine SPC na prostoru Kosova.\nKako je saopšteno, Selaković je naglasio da Srbija podržava rad OMIK, najvidljivijeg statusno neutralnog prisustva na Kosova, koji deluje u skladu sa mandatom zasnovanim na rezoluciji Saveta bezbednosti UN 1244, i poručio da je ključno da OEBS sačuva takav neutralan pristup.\nŠef srpske diplomatije rekao je da Srbija podržava rad i aktivnosti OMIK-a u oblasti zaštite prava nealbanskih zajednica na Kosovu, ali i ukazao na to da je interes Beograda da budu dodatno intenzivirane.\nSrbija Kosovo OEBS izbori Majkl Devenport Nikola Selaković\nČinjenica da na Kosovu nije bilo organizovano glasanje na referendumu jasno pokazuje da međunarodna zajednica nije adekvatno reagovala u tom slučaju, izjavio je danas direktor Kancelarije za Kosovo i Metohiju Petar Petković, prenosi Tanjug.\nKusari-Ljilja: Nećemo dozvoliti organizaciju srpskih izbora 3. aprila


Na dan grada nagrade najuspešnijim učenicima\nGrad Leskovac je, preko Kancelarije za mlade koja funkcioniše u Odeljenju za društvene delatnosti i lokalni razvoj Gradske uprave, dodelio 225 nagrada najboljim studentima, đacima i mladim talentima uzrasta od 10 do 30 godina.\nMladi sugrađani koji su učestvovali na ovogodišnjem Javnom pozivu Kancelarije za mlade nagrađeni su za izvanredne rezultate u studiranju i školovanju kao i za osvojene medalje i nagrade na republičkim, međunarodnim takmičenjima i olimpijadama u oblasti: nauke, kulture, umetnosti i sporta.\nNagrade su dodeljene 11. oktobra 2017. godine, na prigodnoj svečanosti u čast grada Leskovca, u amfiteatru Visoke poslovne škole za strukovne studije. Za nagrade je izdvojeno 6.5 miliona dinara iz gradskog budžeta.\nStudentima koji su školsku godinu završili sa prosečnom ocenom 10 nagrade je uručio gradonačelnik Leskovca dr Goran Cvetanović.\nGradonačelnik Leskovca je istakao da se Leskovac ponosi svojim mladim ljudima osvajačima nagrada i priznanja. Cvetanović je, najavljujući bolje dane za privredu Leskovca rekao da će naredne godine u našem gradu biti otvorene tri nove fabrike.\nU ime nagrađenih studenata i đaka su se zahvalili: Jelena Todorović, studentkinja četvrte godine Ekonomskog fakulteta Univerziteta u Nišu sa prosečnom ocenom deset i Vladan Dimitrijević student druge godine Pravnog fakulteta Univerziteta u Nišu sa prosekom 9.87.


Naslovna Hercegovina Trebinje Kampanja “I ovog ljeta Trebinje te čeka”: Trodnevna turistička promocija u Beogradu\nTrodnevna promocija turističke ponude Trebinja u Beogradu počeće u petak, 25. juna, u okviru promotivne kampanje „I ovog ljeta Trebinje te čeka“, najavljeno je danas iz trebinjske Turističke organizacije.\nPromocija u glavnom gradu Srbije, prema najavi, počeće u petak u popodnevnim časovima i trajaće do nedjelje, 27. juna, do 12.00, a predviđeno je da u okviru 10 tipskih štandova, koji će biti postavljeni kod Delijske česme u Knez Mihajlovoj ulici, bude predstavljena turistička ponuda Trebinja, uz promocije i degustacije autohtonih hercegovačkih vina i proizvoda.\nPredstavljanje turističke ponude Trebinja u Beogradu održava se u skladu sa potpisanim “Protokolom o poslovno-tehničkoj saradnji” turističkih organizacija Beograda i Trebinja i uz podršku Predstavništva Republike Srpske u Srbiji.\nPripremljen je i prigodan kulturno-umjetnički program, u okviru kojeg će se spletom tradicionalnih igara i pjesama iz Trebinja i Hercegovine prisutnima predstaviti članovi Gradskog kulturno-umjetničkog društva “Alat Svislajon”.\nCentralni dan promocije biće subota, 26. jun, kada će uz niz dešavanja kod Delijske česme od 10.30 do 12.00 časova biti organizovano predstavljanje za potrebe kreiranja medijskih priloga i živa uključenja u programe uz pres-konferenciju i izjave, te gostovanje predstavnika Trebinja u Jutarnjem programu televizija RTS i “Pink”.\nZa subotu u 12.00 časova najavljena je i posjeta zvanične delegacije grada Beograda izlagačima iz Trebinja.\nPero peric izdajnik 24/06/2021 At 18:30\nNacekati ce se jeftinija Budva a i bolja


Evernote dobio veliki redizajn za Android | PC Press\nEvernote dobio veliki redizajn za Android\nGlavni redizajn Evernote-a sada se izvodi na Androidu, nakon njegovog dolaska za iPhone, iPad, Windows i MacOS. Najnovija verzija uključuje revidirani uređivač beleški, sa obnovljenom trakom sa alatkama za oblikovanje i pojednostavljenim izborom fontova. Urednik ima konzistentniji, čistiji izgled na različitim uređajima.\nNavigacija konačno jednostavnija\nNavigacija bi trebalo da bude jednostavnija zahvaljujući prerađenom meniju na levoj strani ekrana. Funkcija pretraživanja nudi predloge u realnom vremenu, a postoji i dugme za belešku na koje možete dodirnuti da biste brzo otvorili novu tekstualnu belešku. Druga ažuriranja uključuju režim samo za prikaz i dodatne kontrole, poput prebacivanja između svetlog i tamnog režima.\nMeđutim, za sada u aplikaciji nedostaju neke funkcije, uključujući vidžet Evernote, opciju za višestruki izbor i, neobično, mogućnost deljenja beleške putem e-pošte. Bar za sada, Android verziji aplikacije nedostaje podrška za nezavisne menadžere lozinki i nećete moći da izvezete vizitkarte na listu kontakata na uređaju.\nEvernote kaže da će trebati nekoliko nedelja da se ažuriranje pokrene kroz Play prodavnicu, pa možda još uvek nemate pristup. Uređaj će morati da ima najmanje Android 10 da biste mogli da dobijete najnoviju verziju – kompanija radi na tome da ažuriranje učini kompatibilnim sa starijim verzijama OS-a.\nIako je Evernote nekada bio neprikosnoven među aplikacijama za beleške, verovatno je u poslednjih nekoliko godina pao u skladu sa porastom konkurencije. U 2018. godini kompanija je otpustila 54 zaposlena, odnosno 15% svoje radne snage, usred stagniranja. Međutim, postoji šansa da bi lakši za upotrebu, pojednostavljeni redizajn aplikacije mogao da učini aplikaciju Evernote primamljivijom i da privuče veći broj korisnika.\n← Američka FDA dala zeleno svetlo za korišćenje Pfizer/BioNTech COVID-19 vakcine. Počinje vakcinacija u USA\nGoogle Maps dobija nove korisne funkcije →